Angela Borgia - Wikipedia\nJoven de Perfil con Vestido del Renacimiento pe : La Bella Princesa\nLakaet war anv Leonardo da Vinci\nHa poltred Angela Borgia eo?\nAngela Borgia pe Borja, ganet e Roma war-dro 1486, ha marvet e Sassuolo war-dro 1520-1522, a oa un nizez d'ar c'hardinal Rodrigo Borgia (pe de Borja).\nMerc'h bastard e oa da Guillem Ramon de Borja y Sanoguera, un denjentil katalan marvet e 1503, hag a oa e Roma o servij e eontr kardinal, ha da Isabel de Montcada. He zad a oa mab da Otic de Borja y Montcada ha d'e bried Violant Sanoguera. Otic a oa mab da Galceran de Borja y Escrivà ha d'e bried Isabel de Montcada, merc'h da Ot de Moncada ha d'e eil pried, Constança Díeç. Mamm Angela, Isabel de Montcada, a oa keniterv d'ar c'hardinal Rodrigo de Borja.\nBevañ a rae e Roma gant he c'heniterv Lucrezia Borgia, merc'h ar pab, ha d'he heul ez eas da Ferrara pa zimezas da Alfonso Iañ d'Este, Dug Ferrara.\nLavaret e veze e oa ur plac'h kenedek, mistr, romantel. Mignonez vras e oa da Lucrezia, ha plac'h he sekredoù. Barzhed a ganas he c'hened, Diomede Guidalotti a savas div sonedenn dezhi, hag Ariosto a zedias dezhi kan diwezhañ e Orlando furioso. Pietro Bembo a wele enni «un ael a c'hall pediñ evidon». D'ar 1añ a viz Eost 1504, hag eñ e Venezia, en linennoù dediañ e oberenn Gli asolan a la duquesa Lucrecia Borgia (embannet en Venezia en 1505), e ra anv eus Angela adarre,\nTabut e Ferrara[kemmañ | kemmañ ar vammenn]\nTabut a savas etre daou vreur an dug Alfonso Iañ d'Este, Giulio d'Este hag Ippolito d'Este, diwar-benn Angela.\nSot ganti e oaqnt o-daou, nemet da Giulio eo e oa douget Angela. Ar C'hardinal Ippolito, un deiz ma oa oc'h ober al lez d'ar goantenn, a glevas anezhi o lavarout dezhañ : "Monsignore, daoulagad ho preur Giulio a dalv muioc'h egedoc'h penn-kil-ha-troad ...". Dirollañ a reas ar c'hardinal gant ar gonnar.\nD'an 3 a viz Du 1505, edo Giulio o tistreiñ d'ar gêr eus ur veaj en devoa graet, pa voe gronnet e-kichen Palez Belriguardo, gant servijourien da Ippolito, en devoa roet urzh dezho lazhañ e hantervreur ha dilagadiñ anezhañ. E-unan edo Giulio, ne oa ket evit en em zifenn, met ne voe ket lazhet. Bazhataet e voe avat, gloazet, ha kontellataet e zaoulagad. Ne gollas nemet ul lagad koulskoude. Ippolito e-keit-se en doa hastet brudañ un istor all, ha dont a reas a-benn da bellaat ar c'hastiz diwar e gein.\nDiwar neuze ne reas Giulio nemet klask an dorzh d'ar gêr d'e hantervreur.\nHervez a veze kontet e voe kontammet gant he mamm-gaer Eleonora Bentivoglio, a oa o ren e Sassuolo. Mervel a eure etre 1520 ha 1522, e Sassuolo, ha beziet e voe e kouent San José, gant he fried Alejandro, marvet e ????\nAdtapet diwar « https://br.wikipedia.org/w/index.php?title=Angela_Borgia&oldid=1606811 »\nGanedigezhioù ar bloavezhioù 1480\nMarvioù ar bloavezhioù 1520\nKemmoù diwezhañ degaset d'ar bajenn-mañ d'an 22 Kzu 2014, da 09:14.


Ai‘ta! » Peseurt stourm evit an daou vloaz da zont ?\nBrezhoneg er vuhez foran : peseurt stourm evit an daou vloaz da zont ?\nOuzhpenn tregont vloaz zo e stourm ar Vretoned evit diorren plas o yezh er vuhez foran. Traoù zo bet gounezet a-dra sur, met kalz muioc’h a chom da c’hounit c’hoazh evit ma c’hellimp ober gant ar brezhoneg bemdez hag e pep lec’h !\nDav eo anzav memestra e seblant sac’het stourm ar brezhoneg er vuhez foran hiziv an deiz. Meur a abeg a c’hallfer kavout d’an dra-se evel-just, met krediñ a reomp eo abalamour n’eo na sklaer nag unvan an Emsav er stourm-se, hag Ai’ta ! n’eo ket bet disi war ar poentoù-se kennebeut…\nN’eo ket tonket an traoù koulskoude, ha ret deomp en em glevout hep koll muioc’h amzer ma fell deomp ez afe hor yezh war-raok ! Kinnig a reomp eta d’an holl dud a youl vat en em vodañ un devezh-pad evit eskemm ha kregiñ da genlabourat da vat : d’ar sadorn 19 a viz Gwengolo, e Tremargad.\nOuzhpenn boulc’hañ gant ur c’henlabour nevez e lakaomp daou bal resis d’an devezh-se :\ndibab asambles ganeoc’h ur pal boutin d’ar stourm hag ur pal nemetken :\nHemañ a ranko bezañ un dra talvoudus evidomp-ni, brezhonegerien, da lavaret eo un dra a c’hello skoazelliñ ac’hanomp da vevañ e brezhoneg en hor buhez pemdeziek.\nUr pal a c’hellimp tizhout buan a-walc’h a vo ret dibab ivez (dindan daou vloaz d’ar muiañ), evit reiñ nerzh ha spi ennomp, kuit a skuizhañ re bell en aner.\nkregiñ da sevel ur strategiezh a-stroll :\nNe c’hellimp bezañ trec’h er stourm dibabet nemet ma kenurzhiomp an traoù… Pep strollad a c’hello derc’hel da stourm diouzh e vod evel-just, met pouezus eo raktresañ pazennoù pennañ ar c’houlzad stourm hag ar mod ma c’hellimp kenlabourat.\nEvit gouzout hiroc’h ha lakaat e anv : contact@aita.bzh\n« Gouel etrekeltiek An Oriant 2015 : oberenn stand Skol-veur Kreistez Breizh\nKemennadenn Maer Gwened diàr an eil lise Diwan : skrivet en deus ar strollad Ai’ta ! d’ar c’huzul-kêr Gwened »


Kantikoù | EMGLEV AN TIEGEZHIOÙ\nDielloù ar rann : Kantikoù\nPardon an Itron Varia Lambaol-Gwimilio\nEmbannet da Mae 5, 2019 gant emglev\nDa sul kentañ miz Mae (Miz Mari) e vez lidet pardon an iliz-parrez gant ur brosesion, un Oferenn gant an hanter eus ar c’hantikoù e brezhoneg, ur banne a enor hag ur pred er skol Sant-Jozef. Ar c’hantik a vez kanet war an ton anavezet : “D’hor Mamm Sante Anna”.\nDiskan : Parrezioniz Lambaol, pedomp Mari hor Mamm,\nRak ar Werc’hez dinamm ‘deus joa ouzhomp-ni holl.\n1. Ho mamm santez Anna ‘deus desket deoc’h pediñ, labourat ha kanañ, da Zoue Meuleudi.\n2. ‘Vit saveteiñ ar bed, ha digeriñ ‘n hent mat, Doue ‘neus ho kalvet da vezañ mamm e Vab.\n3. War holl hentoù ar vro ho kalon ‘oa gantañ, betek kroaz e varv ‘peus heuliet anezhañ.\n4. War-zu ho Mab karet, troit kalon pep den, ho peugale ho ped : grit ma vevimp laouen.\nEmbannet da Eost 15, 2017 gant emglev\nBep bloaz d’an Hanter-Eost e vez lidet un Oferenn e Bodiliz, da zek eur hanter. E brezhoneg e vez an holl gantikoù hag al lennadennoù. Ar peurrest a vez an hanter anezhañ e galleg.\nMat eo en em gaout abred rak leun-barr e vez an Iliz d’an Oferenn-se.\nWar don “Itron Varia ar Porzhoù” eo kantik Pardon bras parrez Bodiliz\nDiskan : Itron Varia Bodiliz, er baradoz kurunet, wamomp ho parrezioniz, ho krasoù skuilhit bepred.\n1. Choazet a bep eternite da sikour prenañ ar bed, Ouzh mouezh ha lezenn Doue C’hwi Gwerc’hez, ho-peus sentet.\n2. Evel-se, a-hed an amzer , eo bet meulet hoc’h anv, Ni, ho servijerien dister, d’hon tro ive, ho meulo.\n3. Hon tadoù-kozh a beb amzer Koulz ha ni ho pugale o-deus kavet, o Mamm dener ennoc’h-c’hwi gwir hent an Neñv.\n4. Mari, ô gwerc’hez galloudus, ouzhomp-ni, Bodiliziz Taolit ur sell madelezhus p’ho pedimp en hoc’h iliz\n5. Pa sono hon eur diwezhañ, en draonienn-mañ a zaeloù O! grit d’hon ene douarañ, e porzh eürus an Neñvoù.\nGlav bihan a zo bet e-pad ar brosesion en-dro d’an iliz-parrez, nebeut a-walc’h, hag e oa deuet poent debriñ ar C’hig-ha-fars.(evit ar bloaz a zeu ma fell deoc’h mont e c’hellot mirout ho pred o pellgomz da 06 63 27 02 18. 12 euro (hanter-briz dindan 12 vloaz).


Adrien Brody - Wikipedia\nAdrien Brody e Cannes e 2017\n14 a viz Ebrel 1973, New York, Stadoù-Unanet Amerika\naktour, produer filmoù\nAdrien Brody , ganet d'ar 14 a viz Ebrel 1973, zo un aktour ha produer filmoù stadunanat. Brudet eo bet dre e roll er film The Pianist (2002) gant Roman Polanski. Enoret eo bet gant un Academy Award for Best Actor d'an oad a 29 bloaz. An aktour yaouankañ eo betek-henn o vezañ enoret gant ar priz-se. Brody zo ivez an aktour stadunanat nemetañ o vezañ bet enoret gant ur priz gall, ar César evit ar gwellañ aktour.\nEtre 2006 ha 2009 e oa o vevañ gant an aktourez spagnol Elsa Pataky. Brody a zo o vevañ gant an top model Lara Lieto abaoe 2013. E miz C'hwevrer 2020, e oa e koublad gant Georgina Chapman, bet gwreg Harvey Wenstein betek ma vefe kroget gant gwallreuz Me Too.\nAdrien Brody e 2011\nAdtapet diwar « https://br.wikipedia.org/w/index.php?title=Adrien_Brody&oldid=1894689 »\nDernière modification le 11 C'hwe 2021, à 10:00\nKemmoù diwezhañ degaset d'ar bajenn-mañ d'an 11 C'hwe 2021, da 10:00.


Istor Rusia - Wikipedia\nDisplegañ a ra ar pennad-mañ istor Rusia. Rusia eo ar vro vrasañ er bed a-bezh hag a-ramp emañ war daou gevandir : Europa hag Azia.\nAr c'hentañ roud tud war an dachenn vras-se zo bloaziadet eus 300000 bloaz, e Siberia greiz. War-dro 4000 kent J.-K., e stepennoù su Rusia ha Kreizazia e tiorroas sevenadur ar Gourganed. War-dro 2000 bloaz kent J.-K., Iranianed eus an norzh, Indezeuropeaned anvet Pobloù ar stepennoù pe Kimmerianed a oa o vevañ war un dachenn divent etre Polonia a vremañ ha kornôg Sina a vremañ. war-dro 1000 kent J.-K. Iranianed all eus an norzh, ar Skited, a savas un impalaeriezh a betek an IIIe kantved eus hon oadvezh etre an Dniestr hag ar Volga. War-dro 200 kent J.-K. ar Sarmated, Iranianed eus an norzh anezhe ivez, a gemeras lec'h ar Skited a-benn ar fin.\nE-dro 400 goude J.K. e oa ar C'hoted, Germaned deuet eus an norzh ar wezh-mañ, a annezas en Ukraina a vremañ. E Rusia Azia avat, ur c'hengevredad turkegerien ha finegerien, an Huned, a savas un impalaeriezh divent, ledet war Europa dindan ren Attila. Impalaeriezh an Huned, re vras ha urzhiet re fall a darzhas goude marv Attila, hag an Avared a gemeras o lec'h hag a zalc'has ar vro betek an VIIvet kantved, hag en o goude ar Gazared a relijion yuzev. E-pad ar prantad-se a ya eus impalaeriezh an Huned turkegerien, betek marevezh an Avared hag ar Gazared an hini e annezas tamm-ha-tamm ar Slaved, a zeue eus kompezennoù zo bremañ dindan Bielorusia, war dachenn Rusia Europa. .\nPierre-Charles Levesque, Histoire de Russie, 7 levrenn, 1782-1783.\nMichel Heller, Histoire de la Russie et de son Empire, 986 p., Flammarion, 1999.\nFrançois-Georges Dreyfus: Une histoire de la Russie : des origines à Vladimir Poutine, éditions de Fallois, 2005.\nSkridoù diwar-benn an hollveliegezh hag ar served e Rusia\nSkridoù diwar an impalaeriezh rusian en XIXvet kantved\nSkridoù diwar an darempredoù etre Rusia ha Bro-C'hall e fin an XIXvet kantved)\nSkridoù diwar an URSS eus 1918 da 1941\nKentel diwar Stalin hag an URSS betek 1938\nAn Iliz katolik latin en impalaeriezh rusat gant Jean-François Bourret, kelenner enor er skol-veur Lumière-Lyon II.\nAn Iliz katolik e Rusia eus 1917 betek hiziv gant Jean-François Bourret, kelenner enor er skol-veur Lumière-Lyon II.\nAdtapet diwar « https://br.wikipedia.org/w/index.php?title=Istor_Rusia&oldid=1862567 »\nDernière modification le 5 Gen 2020, à 20:28\nKemmoù diwezhañ degaset d'ar bajenn-mañ d'an 5 Gen 2020, da 20:28.


Boñjour deoc'h ! Amañ e vo kavet tammoù brezhoneg dastumet digant tud o deus desket ar yezh war barlenn o mamm e Bro-Vear (Bro-Dreger).\nVoir le site en français (vous pouvez à tout moment changer de langue grâce au lien en haut à droite)\nEvit kas ur postel dimp : hentdon@gmail.com\n« Si je n'hésite pas à donner le breton parlé en exemple, c'est en raison de l'excellence de sa syntaxe et de sa richesse en tournures originales, spirituelles et pittoresques. Sur le plan grammatical et stylistique, il doit en vérité constituer la base solide de la langue écrite. »\nFrazennoù hag enrolladennoù nevez (anvioù-lec'h) :\nUr c'hrennlâr pe un dro-lâr :\nUn toull zo un toull.\nToul zon toul\nun trou c’est un trou, expression grivoise employée au sujet de la sexualité\nGwelet unan all\nWar al lec'hienn-mañ e kavfet ar brezhoneg, evel e vez kaozeet 'ba Bear hag un tamm bihan pelloc'h. Drezi 'meump c'hoant d'enoriñ daou sort tud. Da gentañ ar vrezhonegerien a vevomp en ho mesk bemdez, ar reoù 'neuint desket brezhoneg war barlenn o mamm hag a derc'h herie-an-deiz war o yezh. Da eil, tout ar rummadoù Bretoned 'neuint bevet e-pad kantvedoù 'ba ar yezh-se, ha 'deuint stummet anezhi an eil reoù war-lerc'h ar reoù all.\nAr brezhoneg-se, degouezhet dimp a-dreuz an amzer, a oa kat da gomz deus tout gwechall. Yezh an dud diwar ar maez e oa evel-just, met ordinal eo bet ivez yezh tud desket. Deus ar renkadoù izellañ d'ar reoù uhellañ, ar gevredigezh en he fezh 'neus implijet al langaj-se e-pad kantvedoù. An deiz-a-herie avat e welomp anezhañ o koazhañ e-mesk an dud.\nPa gomzer deus langajoù o vont da vervel evel-henn, n'eus tonkadur ebet. Ar yezhoù-se n'emañ ket skrivet o flanedenn neblec'h ebet. Gwalleur hon yezh eo bet en em gavout war dachenn ur Stad ha 'deus graet deus an unyezhegezh ur relijion, deus talek ar rouantelezh betek ar Republik.\nDre an avani ec'h eo bet lakeet a-viskoazh ar brezhoneg a-gostez ec'h a prim war baouraat. Galleg-tout eo arru an traoù 'ba ar gevredigezh, ha dre-se e vez kollet un toullad mat a c'herioù. Ne lavar ket an nen e soñj ken aezet ha ken pizh evel a-raok.\nKoulskoude avat, ne vanka ket bezañ dallet gant ar gerioù gallek bet kemeret e-leizh : ar yezh a vez implijet c'hoazh en-dro dimp zo deus ar c'hentañ. Ne vanka ket ivez ankouaat emañ spered ar yezh gant ar vrezhonegerien a-vihannik. O brezhoneg, brezhoneg ar vro, a renker lakat da skwer, evit an distagadur hag ar stumm da sevel frazennoù da gentañ.\nA-drek al lec'hienn-se zo tri faotr yaouank deus Bear ha 'neuint savet ur gevredigezh, Hent Don hec'h anv, evit derc'hen ar brezhoneg bev 'ba ar sekteur, ha dastum kement tra zo tout diwar e benn. Ar pezh 'deus c'hoant ec'h eo serriñ ar muiañ a draoù ma c'hallont evit anavezout anezhañ ervat. War gement dachenn zo e vo labouret : geriaoueg, ereadur, yezhadur, distagadur, hengoun dre-gomz.\nEn Breizh-Izel e kaver bremañ daou vrezhoneg stok-ha-stok, unan standard desket ha kaozeet gant ar vrezhonegerien nevez, hag egile all bet desket 'ba ar familhoù. Kavout a reomp eo pec'hed kaout un touflez evel-se, gant re nebeud a darempredoù etreze. Ar stourm evit ar brezhoneg 'neus ket gallet ober ar pezh eo deut a-benn an Euskariz d'ober : derc'hen ar rannyezhoù en ur gas war-raok ur yezh standard. C'hwitet 'neus dam d'a-bep-seurt traoù, da gentañ peogwir ne vez ket desket brezhoneg er gêr abaoe ur pennad. Met soñjal a ra dimp zo traoù a-dreuz en Emsav ivez.\nDre al labour-se e fell dimp adstagañ chadenn ar yezh, kuit d'ankouaat ha da goll langaj hon zud hag hon zud-kozh. Derc'hen brezhoneg hon bro bev kwida. Diwar ur brezhoneg gwriziennet evel-se e c'haller pinvidikaat hardizh gant ur yezh standard.\nEvit ar pezh a sell deus ar charre zo a-wechoù en-dro d'ar skritur e kavomp anezhañ didalvez-libr. Skrivañ en peurunvan gant liv hon rannyezh warnañ, ha kaozeal brezhoneg ar bobl, n'eo ket ken spontus-se dimp, ma derc'h an nen kement-mañ en e spered : ur yezh a vez kaozeet a-raok bezañ skrivet ; desket e renk bezañ dre glevet a-raok dre-skrid.\nEvit saovetaat hon glad eo graet al lec'hienn-mañ. E-se e vo kavet e-barzh ar brezhoneg evel ma vez kaozeet herie-an-deiz gant tud ar vro. En tu-hont da se avat e fell dimp ober diouti un oustilh, evitomp da gentañ, met ivez evit kement den troet war brezhoneg Bro-Dreger. Hemañ, ma c'hoanta tostaat e vrezhoneg deus hini ar c'horn-mañ, a gavo boued amañ. Yezhoniezh zo evel-just, met ar stourm n'emañ ket pell war he lerc'h. Dam da se 'meump laket al lec'hienn en div yezh.\nKalz amzer a dremenomp gant al labour-se, ha 'meus aon e vo ezhomm bloavezhioù evit kas anezhañ d'ar penn. Amzer dimp skrivañ war an urzhiataer an enrolladennoù, dibab, kargañ se war al lec'hienn… en ur derc'hen da vont da welet brezhonegerien. Goude ma n'omp ket yezhourien pe glaskourien ec'h esaomp bezañ ar siriusañ ma c'hallomp. Se zo kaoz ac'hanta ec'h implijomp an International Phonetic Alphabet. Ober ervat an diskrivadennoù hag an troidigezhioù a c'hoantaomp, met anzav a reomp ec'h omp barrek d'ober fotennoù. Kontant-kaer e vefomp ma 'h arri unan bennak da distrompañ ac'hanomp.\nPlijadur deoc'h war hon lec'hienn !\nTrugarez vras da dout an dud 'neuint degemeret ac'hanomp hag a derc'h d'ober. Mersi dezhe evit o fasianted.


Moullerez - Wikipedia\nUr voullerez liesarc'hwel Canon\nArdivinkoù da voullañ teulioù war skoroù moullañ paper pe blasik eo ar moullerezioù. Ur voullerez, evit bezañ implijet, a rank bezañ kennasket ouzh ur reizhiad stlenneg. Un drobarzhell stlennegel eo neuze. Resev a ra ar roadennoù enboneget eus ar reizhiad stlenneg d'ober dezhe sturiañ ar moulladur, da lavaret eo ren al lodenn treloc'hel ha tredanel dezhi da moullañ un teul. Moullañ un teul peurliesañ (ha dreist-holl en amzer a-vremañ e 2006) a dalvez kement hag arzodiñ huz war ur skor moullañ d'ober anezhañ un teul a c'hellimp lenn.\nDa reiñ lañs d'ur moulladur adalek un urzhiataer e vez arveret un arload arbennik e vez anvet stur moullañ. Pal ar stur eo amdreiñ boneg un teul stlennegel (enboneget gand un arload evel da skouer OpenOffice.org Write) d'un areg e vo bet komprenet gant ar voullerez da vezañ keweriet ganti. An trevell d'ar reoler moullañ eo, pe d'an dafariad moullañ evit ul lod anezhe.\nMeur a seurtad moullerezioù a zo hag a c'hell bezañ renket hervez an doare e vez graet ar voullerezh gante.\nSeurtadoù moullerezioù[kemmañ | kemmañ ar vammenn]\nAr c'hentañ moullerezioù (er bloavezhioù 70) e veze moullet alies gante war skoroù moullañ ispisial e vez graet paper listad anezhe. Ne vez ket kavet kalz anezhe ken bremañ nemet evit implijoù arbennig evel da skouer ar merañ eus ar boniadoù en embregerezhioù. Ar moullerezioù-se a zo alies moullerezioù ogedel pe moullerezioù dre bikennoù. Stummet e vez gante an arouezennoù adal un oged nadozioù, ar re-se da vezañ dibabet ha sanket war-bouez ur glofenn. Naouusterioù ar moullerezioù ogedel a zo an tizh, an niver a nadozioù (hervezañ e c'hellomp anavezout spisadur moullañ an arouezennoù), niver a vannoù a arouezennoù e vez possubl moullañ.\nUr seurtadoù all diamzeret bremañ a zo c'hoazh evel ar moullerezioù diouzh an arouezenn. Ar re-se a denn kentoc'h ouzh ur skriverez kennasket ouzh un urzhiataer. An arouezennoù a vez engravet war ur voull hag e teuint da stekiñ ouzh ar follenn, ul lietenn huzer etre an daou, da voullañ an arouezennoù warni.\nUr seurtad gwell gozh eo ar re diouzh al linenn. Gant unan evel-se e veze moullet un teul a linenn da linenn, pep hini anezhe o vezañ kenaozet a-raok bezañ moullet.\nAr moullerezioù dre huz-vannañ a zeu da vezañ ardivinkoù da voullañ implijet muioc'h mui gant an dud brevez nemetken. Bannet e vez gante a dizh uhel takennoùigoù huz war ar paper. Moullerezioù a berzhded uhel int. An huz arveret a zo dourenneg paket e-barzh karitelloù bihan. Unan (evit ar moullerezioù du) pe vuioc'h (evit ar re liv) a vez implijet enne. Daou ziaezamant pennañ a zo gante : ne ket possubl da zizhout ur genderc'husted (produsted) gwell uhel gante ha pa vez ur voullerez a-seurt-se o paouez moullañ un teul ne vez ket sec'h c'hoazh an huz warnañ dre ma vez o sec'hiñ en aer vat.\nAr moullerezioù laser eo ar re ar muiañ implijet en amzer a-vremañ. O fennreolenn mont en dro a zo peurheñvel ouzh hini al luc'heilerezioù niverel laser. Evelte ec'h implijont ul luc'hreüser e vez "skrivet" warnañ skeudenn an teul da vezañ moullet gant ur penn laser. Ur genderc'husted uhel a c'hell tizhout an ardivinkoù-se (betek 60 pajenn dre vunutenn pe vuioc'h). Evit ar re vihanañ anezhe (betek 15-20 pajenn dre vunutenn, pezh n'eo ket fall endeo), e vez graet ul lodenn eus ar c'has en dro gant an arveriaded : ar c'hemmadur d'an unvezioù skeudenn pe digelañ. Evit gwir, ar c'haritelloù-se e vez kavet enne al luc'hreüser, an huz, an unvez digelañ hag ar c'horona da vec'hiañ a vez da vezañ kemmet ur wech an amzer hervez un niver a luc'heilenn graet gante. Al voullerez a vez roet ganti da c'hoût pe da amzer e rank an arveriad kemmañ ar garitell dre gwereañ ur c'hemmenad a zere war he hewel. Gant donedigezh al luc'heilerezioù niverel war ar marc'had ma c'heller kennaskañ anezhe ouzh reizhiadoù stlenneg, e vihanna tamm ha tamm an harzoù etre an daou seurt a venveg.\nHa da echuiñ gant ar renabliñ-se e c'heller menegiñ ur seurtad moullerez a vez priziet abaoe mac'h eo deut war ar marc'had al luc'hskeudennerezioù niverel. Moullerezioù gwrezel da voullañ war baper luc'hskeudenn a vent 10x15 eo. Moullet e vez gante nemetken evel just war skoroù ispisial.\nModoù kennaskañ[kemmañ | kemmañ ar vammenn]\nGant ar moullerezioù kozh e veze graet evit o c'hennaskañ ouzh un urzhiataer gant an eread a-steud ha c'hoazh gant an eread a-stur (hemañ o vezañ implijet c'hoazh en amzer a-vremañ). Hogen ar modoù-se da lugañ ur voullerez ouzh un urzhiataer a zeu da vezañ tamm ha tamm diamzeret en-abeg mac'h int re c'houstad e-keñver ar seurtadoù kennaskañ arveret bremañ (e 2006). Muioc'h mui e vez implijet ar mod USB peogwir eo kalz akomod, fonnus a-walc'h hag aes-tre da lakaat da dalvezout. Met ar mod ar muiañ arveret, dreist-holl e-barzh an embregezioù, eo ar c'hennaskañ oc'h implijout kartennoù rouedad (marc'het muioc'h mui a orin e-barzh ar moullerezioù). Gwell fonnusoc'h eo met ivez e chom c'hoazh diesoc'h da lakaat da vont en dro ablamour d'ar c'hefluniad a ranker lakaat da dalvezout a-raok ma vefe possubl implijañ ar c'hennaskañ-se. Peurliesañ e implij ar c'hennaskadurioù-se ur c'homenad kehentiñ anvet TCP/IP war ar reolad Ethernet.\nAdtapet diwar « https://br.wikipedia.org/w/index.php?title=Moullerez&oldid=1908507 »\nKemmoù diwezhañ degaset d'ar bajenn-mañ d'an 5 Eos 2021, da 17:33.


Kampal - Wikipedia\n507 ann. (2018)\n48° 08′ 52″ Norzh\n1° 18′ 36″ Kornôg / 48.1477777778, -1.31\nkreiz-kêr : 86 m\nbihanañ 49 m — brasañ 116 m\nKampal (Champeaux e galleg) a zo ur gumun eus Breizh e Kanton Gwitreg-Kornôg e departamant Il-ha-Gwilen.\n4.1 XXvet kantved\n4.1.1 Brezel-bed kentañ\n4.1.2 Eil Brezel-bed\nErwan Vallerie ː de Campellis, 1100\nEn aour e ziv eilenn en glazur, leinet gant un drailhenn en gul a deir pastell\nFroger ha Pressensé a ro ː En aour e eilenn kommek en glazur, leinet gant un drailhenn en gul a deir pastell\n23 gwaz a gollas o buhez abalamour d'ar brezel hervez monumant ar re varv, d.le. 5,46% ag ar boblañs hervez an niveradeg bet graet e 1911 ; unan anezhe a varvas d'an 22 a viz Eost 1914 en Emgann Rossignol e Belgia .\nD'ar 16 a viz Gwenholon 1943 e kouezhas ur c'harr-nij B-17F (anvet "Hell's Belles II", marilhet 42-5849 ha kodet SO-N) eus aerlu SUA (United States Army Air Forces) e "Les Mériais" e Kampal; daou nijour eus e laz a zeuas a-benn da achap, tri all a voe lazhet (douaret e voe unan anezhe er Brittany American Cemetery e Montjoie-Saint-Martin e departamant Manche e Bro-C'hall), ar pemp milour all a voe tapet d'an Alamaned .\nAr peulvan La Haute Pierre\nAr c'hloastr hag e buñs\nPeulvan La Haute-Pierre\nIliz-chabistr ar Vadalen.* Ar c'hloastr hag e buñs.\nKastell an Espinay, adsavet tro 1570\nMonumant ar re varv\nMichel Froger & Michel Pressensé : Armorial des communes des Côtes-d'Armor & Ille-et-Vilaine. 2008\nAdtapet diwar « https://br.wikipedia.org/w/index.php?title=Kampal&oldid=1882443 »\nDernière modification le 2 Eos 2020, à 18:45\nKemmoù diwezhañ degaset d'ar bajenn-mañ d'an 2 Eos 2020, da 18:45.


Departamant gall - Wikipedia\nAn departamant a zo un dachennad douar, pe, evit ober gant gerioù all, ur rannadur melestradurel e Bro-C'hall. War un dro ez eo\nur bastell-vro melestradurel didolpet\nhag ur strollegezh lec'hel digreizennet.\nKartenn an departamantoù gall\nPa vez anv eus an dachennad douar eo kustum tud ar velestradurezh c'hall da skrivañ ar ger gant un d bihan; pa vez kaoz eus ar framm politikel e vez implijet un D bras ganto.\nAbaoe 2011 ez eus kement ha 101 departamant e Bro-C'hall, hag en o zouez 5 departamant tramor.\n1 An departamant evel pastell-vro velestradurel\n2 An departamant evel strollegezh lec'hel\n4 Niverennadur an departamantoù\n6 Kartenn an departamantoù gall\n7 Taolenn an departamantoù gall\n7.1 Evezhiadennoù all\n9 Liammoù efedus evit deskiñ dre an eñvor gwirvoud an departamantoù gall\nAn departamant evel pastell-vro velestradurelAozañ\nAr bastell-vro velestradurel dindan ar gwir boutin eo an departamant abaoe ar bloaz VIII (1799–1800) hag e chom c'hoazh. Renet eo gant ar prefed-departamant anvet diouzh c'hoant ar gouarnamant, harpet gant isprefeded e penn an isprefetioù.\nMeur a servij didolpet eus ar Riez gall a zo aozet e framm an departamant, evel Renerezh departamant an Aveiñ (DDE, e berr), pe Renerezh departamant an aferioù yec'hed ha sokial (DDASS, e berr).\nAn departamant evel strollegezh lec'helAozañ\nUr strollegezh lec'hel digreizennet eo an departamant ivez. Dindan renerezh ar C'huzul-departamant emañ. Ar c'huzul-se a vez graet Kuzul-Meur anezhañ ivez, a zo dilennet war-eeun gant mouezhioù an holl zilennerion, evit c'hwec'h vloaz.\nBodet eo bet an departamantoù da sevel ar rannvroioù. Rannet e vezont etre arondisamantoù, hag int-i isrannet etre kantonioù a zo bet savet dre vodañ kumunioù.\nGwelout Istor an departamantoù gall.\nNiverennadur an departamantoùAozañ\nEn deroù e veze implijet niverennoù diwar an urzh alfabetek (1 da 83) evit bastañ da ezhommoù ar servijoù post. Goude an Impalaeriezh kentañ e oe dilezet ar sistem. E penn kentañ an XXvet kantved e voe adsavet an niverenniñ en ur dennañ kont eus an departamantoù ouzhpennet, met e 1922 e voe ouzhpennet an Territoire-de-Belfort nevez-krouet, dezhañ an niverenn 90.\nPa voe adrannet an Île-deFrance e 1964 e chomas gant Pariz an niverenn 75 ha gant an Yvelines, e-lec'h m'emañ Versailhez, pennlec'h ar Seine-et-Oise, an niverenn 78, hini ar bet-departamant. Ar pemp departamant nevez-krouet a resevas niverennoù diwar o urzh alfabetek ha lakaet e diwezh ar roll (91 betek 95 : Essonne, Hauts-de-Seine, Seine-Saint-Denis, Val-de-Marne, Val-d'Oise).\nE 1976 e voe rannet Korsika etre daou evit krouiñ an departamant ar Corse-du-Sud (2A) ha hini Haute-Corse (2B).\nNiverennet eo bet an departamantoù tramor eus 971 betek 976 (n'eus ket a zepartamant niverennet 96).\nAnavezet mat eo sistem niveradur an departamantoù gant ar C'hallaoued pa vezont dispaket war blakennoù-marilh ar c'hirri-dre-dan hag ar marc'hoù-dre-dan. Aet eo da get an doare-se pa'z eus bet degemeret ur sistem europat e 2009, met chomet eo en un doare arouezel war ar c'hostez, gant arouez ar rannvro. Implijet e vez an niverennadur evit niverennoù ar Surentez sokial, e penn kodoù-post ar c'humunioù (nemet evit Korsika: implijet e vez an 20 evit kumunioù an enezenn a-bezh).\nDepartamantoù gall renket dre boblañs\nDepartamantoù gall renket dre gorread\nDepartamantoù gall renket dre Rannvroioù\nDepartamantoù gall renket dre stankted poblañs\nRoll pennlec'hioù prefeti Bro-C'hall\nKartenn an departamantoù gallAozañ\nTaolenn an departamantoù gallAozañ\nAin Bourg-en-Bresse 652 432\nAisne Laon 531 345\nAllier Moulins 335 975\nAlpes-de-Haute-Provence Digne-les-Bains (Dinha e yezh ar vro) 164 308\nHautes-Alpes Gap 141 220\nAlpes-Maritimes Nice (Nisa e brezhoneg) 1 094 283\nArdèche Privas (Privàs e yezh ar vro) 328 278\nArdennes Charleville-Mézières 270 582\nAriège Foix (Foish e yezh ar vro) 153 287\nAube Troyes 310 242\nAude Carcassonne (Carcassona e yezh ar vro) 374 070\nAveyron Rodez (Rodés e yezh ar vro) 279 595\nBouches-du-Rhône Marseille (Marselha e yezh ar vro) 2 043 110\nCalvados Caen 694 905\nCantal Aurillac (Orlhac e yezh ar vro) 144 692\nCharente Angoulême 352 015\nCharente-Maritime La Rochelle (ar Roc'hell e brezhoneg) 651 358\nCher Bourges 302 306\nCorrèze Tulle, Tula e yezh ar vro 240 073\nCorse-du-Sud Aiacciu 158 507\nHaute-Corse Bastia 181 933\nCôte-d'Or Dijon 534 124\nCôtes-d'Armor, e brezhoneg Aodoù-an-Arvor Sant-Brieg 600 582\nCreuse Guéret (Garait e yezh ar vro) 116 617\nDordogne Périgueux (Periguers e yezh ar vro) 413 223\nDoubs Besançon 543 974\nDrôme Valence (Valença e yezh ar vro) 516 762\nEure Évreux 599 507\nEure-et-Loir Chartres (Chartrez e brezhoneg) 431 575\nFinistère, e brezhoneg Penn-ar-Bed Kemper 915 090\nGard Nîmes (Nimes e yezh ar vro) 748 437\nHaute-Garonne Toulouse (Tolosa e yezh ar vro) 1 400 039\nGers Auch 191 377\nGironde Bordeaux (Bourdel e brezhoneg) 1 623 749\nHérault Montpellier (Montpelhièr e yezh ar vro) 1 175 623\nIlle-et-Vilaine (Il-ha-Gwilen e brezhoneg) Roazhon 1 079 498\nIndre Châteauroux 219 316\nIndre-et-Loire Tours (Teurgn e brezhoneg) 610 079\nIsère Grenoble 1 271 166\nJura Lons-le-Saunier 259 199\nLandes Mont-de-Marsan (Lo Mont de Marsan e yezh ar vro) 413 690\nLoir-et-Cher Blois (Bleaz a-gozh e brezhoneg) 329 470\nLoire Saint-Étienne 765 634\nHaute-Loire Le Puy-en-Velay (Lo Puèi de Velai e yezh ar vro) 227 570\nLoire-Atlantique (Liger-Atlantel e brezhoneg) Naoned 1 429 272\nLoiret Orléans (Orleañs e brezhoneg) 680 434\nLot Cahors (Caors e yezh ar vro) 174 094\nLot-et-Garonne Agen 331 271\nLozère Mende 76 604\nMaine-et-Loire Angers (Añje e brezhoneg) 818 273\nManche Saint-Lô 495 045\nMarne Châlons-en-Champagne 566 855\nHaute-Marne Chaumont 172 512\nMayenne ("Mezven" e brezhoneg) Laval 307 062\nMeurthe-et-Moselle Nancy 733 760\nMeuse Bar-le-Duc 184 083\nMorbihan (skrivet Mor-Bihan e brezhoneg) Gwened 759 684\nMoselle Metz 1 046 543\nNièvre Nevers 204 452\nNord Lille ("Rijsel", e yezh ar vro) 2 608 346\nOise Beauvais 829 419\nOrne Alençon 279 942\nPas-de-Calais Arras 1 465 278\nPuy-de-Dôme Clermont-Ferrand ("Clarmont d'Auvernha" e yezh ar vro) 662 152\nPyrénées-Atlantiques Pau 682 621\nHautes-Pyrénées Tarbes (Tarba e yezh ar vro) 229 567\nPyrénées-Orientales Perpignan (Perpinyà e yezh ar vro) 479 979\nBas-Rhin Strasbourg (Straßburg e yezh ar vro) 1 140 057\nHaut-Rhin Colmar (Kolmar e yezh ar vro) 767 086\nRhône Lyon 1 875 747\nHaute-Saône Vesoul 235 313\nSaône-et-Loire Mâcon 551 493\nSarthe Le Mans 566 412\nSavoie Chambéry 436 434\nHaute-Savoie Annecy 826 094\nGwechall edo an niverenn-se gant departamant ar Seine Paris (Pariz e brezhoneg) 2 165 423\nSeine-Maritime Rouen (Rouan e brezhoneg) 1 255 633\nSeine-et-Marne Melun 1 421 197\nGwechall edo an niverenn-se gant ar Seine-et-Oise Versailles (Versailhez e brezhoneg) 1 448 207\nDeux-Sèvres Niort 374 878\nSomme Amiens 570 559\nTarn Albi 389 844\nTarn-et-Garonne Montauban (Montalban e yezh ar vro) 260 669\nVar Toulon (Toullon pe "Toulon" e brezhoneg) 1 076 711\nVaucluse Avignon (Avinhon e yezh ar vro) 561 469\nVendée ("Vañde" e brezhoneg) La Roche-sur-Yon 685 442\nVienne Poitiers 438 435\nHaute-Vienne Limoges (Limòtges e yezh ar vro; ha Lemojez e brezhoneg) 372 359\nVosges Épinal 364 499\nYonne Auxerre 335 707\nTerritoire de Belfort Belfort 141 318\nEssonne Évry-Courcouronnes 1 301 659\nHauts-de-Seine Nanterre 1 624 357\nSeine-Saint-Denis Bobigny 1 644 903\nVal-de-Marne Créteil 1 407 124\nVal-d'Oise Cergy/Pontoise¹ 1 249 674\nGuadeloupe² (Gwadeloup e brezhoneg) Basse-Terre ("Bastè" e yezh ar vro) 384 239\nMartinique² (Martinik e brezhoneg) Fort-de-France ("Fòd Fwans" e yezh ar vro) 364 508\nGuyane² (Gwiana e brezhoneg) Cayenne ("Kayèn" e kreoleg) 281 678\nLa Réunion² Saint-Denis 861 210\nMayotte² Mamoudzou 256 518\nEdo prefeti ar Val-d'Oise da vezañ lakaet e Pontoise pa voe krouet an departamant, nemet kaset e voe d'ar gumun nes, Cergy; bremañ e reont ar ville nouvelle anvet Cergy-Pontoise.\nAn departamantoù tramor gall a zo douaroù a oa trevadennoù pell diouzh Bro-C'hall, hag a zo bet roet dezho ur statud heñvel ouzh hini departamantoù "european" Bro-C'hall. Bez' ez int, hervez al lezenn, lodoù eus Frañs hag eus Unaniezh Europa, nemet reolennoù europat arbennik zo evito. Pep hini eus an departamantoù-se zo ivez ur rannvro.\nEvezhiadennoù all a c'haller ober war anvioù ar c'hêrioù a zo pennlec'hioù departamantoù :\nKêrioù gall zo o deus un anv brezhonek a-gozh pe goshoc'h, evel Bourdel, Orleañs, ar Roc'hell, Teurgn, ...\nKêrioù gall zo n'eo ket gallek hepken o anvioù ofisiel: kavout a reer anezho digemm a-wechoù e yezhoù all ar vro, evel Bastia e korseg, Pau en okitaneg (nemet distaget disheñvel); kemm bihan a vez alies evel etre Quimper ha Kemper, Strasbourg ha Straßburg en alamaneg (Strossburi en elzaseg), Perpignan ha Perpinyà e katalaneg, Ajaccio hag Aiacciu e korseg; kemm bras a vez a-wechoù all, evel etre Vannes ha Gwened, hag etre Lille ha Rijsel e nederlandeg.\nKêrioù gall zo o deus anvioù all e yezhoù all: Toulouse a zo Tolosa del Llengadoc e katalaneg, Bourdel a zo Burdeos e spagnoleg, Pariz a zo Parigi en italianeg, Marseille zo Marseilles ha Reims zo Rheims e saozneg.\nListenn an departamantoù gall e broioù all Europa\nLiammoù efedus evit deskiñ dre an eñvor gwirvoud an departamantoù gallAozañ\nDidacticiel pour apprendre les départements français\nAdtapet diwar « https://br.wikipedia.org/w/index.php?title=Departamant_gall&oldid=1923944 »


Pajenn:Sales - Introduction d’ar Vuez devot.djvu/356 - Wikimammenn\nPajenn:Sales - Introduction d’ar Vuez devot.djvu/356\neus an ty evit partaich : ha rac-se o deveus cals ar guir santimant-mâ, penaus eo profitaploc’h devotion ar graguez d’an ty ha d’ar famill, eguet hini an ezec’h, pere o veza na choumont quet quen ordinal etouez tud o zy, ne ellont quet ivez o dressi hac o sturia quen eas er vertuz, evel ma c’hell ar graguez, pere a chom er guear peurvuia. Abalamour da-se eo e laca Salomon en e broverbou, penaus e tepand an eürusdet eus an oll tieguez diouz ar sourci hac an adres eus ar C’hreg cre hont, peveus a hini e ra ar veuleudy.\nAr Scritur er Genese a lavar penaus Isaac o velet e c’hreg Rebecca hep bugale, a bedas an Autrou Doue eviti, peautramant evel a lavar an Hebreanet, e pedas Doue vis-a-vis dezi, unan oc’h e bidi a gostez sao-heol, hac un all a gostez cuz-heol ; evelse ivez oue exaucet peden an ozac’h, oc’h e beza grêt er fæçon-se. Ar vrassa hac ar brofitapla union etre ar c’hreg hac an ozac’h, eo an hini a vez grêt en devotion santel, pe da hini e tleont en em zouguen an eil eguile peurvuia. Beza ez eus frouez, evel ma zeo ar c’hoin, pere o veza ma zint c’huero ne dint nemeur agreabl nemet e confitur, beza ez eus re-all, pere o veza tener ha dilicat ne ellont quet en em gonservi nemet confitet vent ivez, evel ma zeo ar c’heres hac an abricotet : evelse ar graguez a dle\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/356&oldid=102936 »\nKemmoù diwezhañ degaset d'ar bajenn-mañ d'an 12 Mez 2017, da 00:58.


Journal de Renaud Camus, samedi 22 février 2014\ncréée le dimanche 23 février 2014, 12 h 30Plieux, samedi 22 février 2014, minuit. Cela dit il n’est pas exclu (dans mon esprit ça ne l’a jamais été…) que je ~~~~~ ~~~~~~~~~~~~~ ~~~~~~~, ~~~~~ ~~~~~~~~~~~. ~~~~ ~~~~~~~~ ~~~ ~~’~~~~ ~~~~~~~~~~~~~ ~~~~ ~~~~~~~ ~~~~, ~~~~~~~ de traverser la ~~~~~~ ~~~~~ ~~~~ ~~~~~~ ~~~~~~~~~ (~~~~~ à Orléans, ~~~~ ~~ ~~~~~~~), ~~~ ~~~~ ~~~~~ ~~’~~~~~~~ (~~~~~~ ~~~~ ~~~ ~~~~~ ~~~~~~~~, ~~~~~ ~~~~~ ~~~ ~~~~~~~~~) ~~’~~~~~~ ~~~~~~~~ ~~~~ moi :\nJ’ai traversé les ~~~~~ ~~~ Cé\n~~’~~~~ ~~~ ~~~~ ~~~~~ ~~ commencé\nÔ ~~~ ~~~~~~~ ~~ ~~~ délaissée\npas normal, ~~~~-~~~, ~~~’~~~ ~~~~~~~ ~~’~~~~~~~ ~~~~~ ~~~~ ~~~~~~~ ~~~ ~~~~~~~~ ~~~ ~~~ sois retrouvé le ~~~~~~~ ~~~~~~~ ~~~ ~~~~~~~, ~~~ ~~’~~ ~~~~~~~ ~~~~~ ~~~’~~ ~~~~~~. ~~~ ~~~~~ ~~~~ ~~~~~~~~~ ~~~~~~~~~~~~~~ ~~~ ~~~~~~~~~~~ ~~~~~ ~~~~~, ~~ ~~~~~~~~ ~~~~ ~~~~~~~~~~ ~~~~~~~~ ~~~ ~~~~~~~~~, ~~~ son du concerto (~~~~~ ~~~~~~) ~~~ ~~~~~~~ (~~~~ ~~~~~~~~~ ~~~ ~~’~~~~~ ~~~~ ~~~~~~~~~~~~~~~~~), ~~~ ~~~~~~~~~ ~~~~~~~ ~~’~~~ ~~~~~~~~ ~~’~~~~~~~~ ~~~~ ~~’~~~ ~~~~~ ~~~ ~~ ~~ ~~~~~ ~~~ ~~~~~~ ~~~~~~ ~~’~~~ ancien camarade de ~~~~~~~, ~~~~~~ ~~~~~~~ ~~~ ~~~~~~~~~~~~ ~~~~~~ ~~~~~~ (~~~ ~~~ ~~~~~~~~~ ~~~~~~~~~~~, ~~~ ~~~ ~~~~~~~~ ~~~~ ~~~~~~~~~~) ; ~~~~~ ~~~~~~ ~~~~~ ~~’~~~~~~ ~~~~ ~~~ ~~~~~ ~~~ ~~~~~~~~~ ~~~~ ~~’~~~~~~ réussi à faire ~~~~~~ ~~ ~~~~~~~~ ~~~~~~, ~~~ ~~~~~~ ~~~’~~~ ~~~ l’emprunta :\nSerai-je ~~~ ~~~~~~~~ ~~~~ ~~’~~~~~ ~~~~~ ~~~~ morts ?\nEntre-temps ~~’~~~~~~ ~~~~~~ ~~~ ~~~~~~ ~~’~~~~~~ ~~~~ ~~~~ ~~~~~ ~~’~~~~~~~~~~, ~~~, ~~~~~~ à Charles Consigny ~~~~ ~~~ ~~~ ~~~~~~~~~~ ~~~~~ ~~~~~~~~~~, ~~~ ~~~ ~~~~~~~~~~~ ~~~ ~~~ ~~~~~~~ « ~~~~~~ ~~~ ~~~~~ ~~~~~~~ », ~~~~~~~~~~ ~~~~ ~~~ ~~~~~ ~~~ L’Express ~~~~ ~~~~~~~~ ~~~ ~~~~~~~ ~~~~~~~, qui était hier ~~ ~~~ XVIIe ~~~~~~~~, ~~~~~~’~~ ~~~ ~~~~ (donc) :\n“Renaud ~~~~~~ ~~~~~~~~~~ ~~~~~ ~~~~~~~~~~~ ~~ ~~~ ~~~~~~ raciale”\n« C’est ~~~~ ~~~~~~~~ ~~~~~~~~~ ~~~~ ~~’~~~~ ~~~~~~ ~~~~~ ~~ ~~~~~~. ~~~ ~~~~~ poursuivait l’écrivain Renaud ~~~~~~ ~~~~~ ~~~~ ~~~~~~~ ~~~~~~~~~~ ~~~ ~~~~~ ~~~ ~~~~~~~~~~~ ~~~~~~ ~~~~~~~~~. ~~~ ~~~~~~~~ ~~ ~~~~~~~~~~~ ~~~ ~~~~~~~~~ ~~~ ~~~~~~~~. L’Express ~~ était.\n« On ~~~~~~~~~~ ~~~ ~~~~~~~~~, ~~~ ~~~ tension, des incidents ~~~ ~~~~~~~~~, ~~~~ ~~~~~~~~~ ~~~~~ ~~~ ~~~~~~ ~~~ ~~~ ~~~~~~~-~~~~~~~~, ~~~~~~ ~~~~~~~~~~~~~. ~~~~~ ~~~~~~ ~~~ ~~~ ~~~~~~~~~, ~~~ ~~~~~~ ~~~~~~~ ~~~~~ ~~~ ~~~~~~~~ ~~~ ~~~~~~~~~~~, ~~~ ~~~~~~~ attentif (jusqu’à 21 ~~~~~~~ ~~~~~~~~) ~~~ ~~~~ ~~~ ~~~~~~~~ ~~~~~~~~~~~~~ ~~ ~~’~~~~~~~~. ~~~ ~~~~~~~ ~~~ ~~’~~~~~~~~~ ~~~~~~~ ~~~~~~, ~~~~~~~~~~ ~~~~~ ~~~~~ ~~~~~~~~~~~ ~~ ~~~ ~~~~~~ ~~~~~~~~ ~~~~~~~ ~~~ XVIIème ~~~~~~~~ correctionnelle du tribunal ~~~ ~~~~~~~ ~~~~~~~~~ ~~~ ~~~~~~, ~~~~~ ~~~~ ~~~~~~~~~~~ ~~~ ~~~~~ ~~~ ~~~~~. ~~~~~ ~~~~~~ ~~~ ~~~~~~~~~~~~~ ~~~~~ ~~~~~~~~~~~~~ ~~~ ~~~~~~~~ ~~ ~~~~-~~~~~ ~~~~~ beaucoup...\n« Petit ~~~~~~~ ~~~ arrière : le 18 ~~~~~~~~~ ~~~~~, ~~~~~~~ ~~~~~~ ~~~~~~~~~~ ~~~~ “~~~~~~~~ ~~~~ ~~’~~~~~~~~~~~~~”, ~~~~~~~~~~~ ~~~~ ~~~~~~~~ ~~~~~~~, ~~~~~~~~~~~ ~~~~~~~~~~~~~ ~~~ ~~~ ~~~~~ ~~~~~~~~~~~~, ~~ ~~’~~~~~~~ ~~~~~~~~~~, ~~ ~~~~~~. ~~~~~~~ ~~~~~~ ~~~~~~~~~~, alors que des ~~~~~~~-~~~~~~~~~~~~~~~ “~~~~~-~~~~~~~~~~” ~~~~~~~~~ ~~ ~~’~~~~~~~~~~ ~~~ ~~~~~~~~~, ~~’~~~~~~~~~ ~~ ~~~~~~~~~ ~~~ ~~~~~~~~~ ~~~~~~~~~ “~~~ ~~~~~~~~, ~~~~~~~~~~~ ~~~ ~~~~~~ ~~~~~~~~~~~~~”, ~~~~~ ~~~~~~~ ~~~ ~~~~~~~~ ~~~ ~~~~~ ~~~~~~ ~~~~~~~~~~~~ et fin de ~~~ ~~~~~~~~~~~~~ ~~~~~~~~~~. ~~~ ~~~~~~~~~ ~~~~~~~~~ ~~~ ~~~~ “~~~~~~~~”, ~~~ ~~’~~~~~ ~~~~~~~~, ~~~~ ~~~~~~~~~~~ ~~~~~~~~~~~~ ~~~ ~~~ ~~~~~~~~ ~~~ ~~~~~~~~ ~~~~ ~~~ ~~~~~~~~~ ~~~~~~~~~~ ~~’~~~~~~ ~~~~~~~~~~~, ~~~~~~~ politique suisse à ~~’~~~~~~~~ ~~~ ~~~~~ ~~~~~-~~~~~~~~~. ~~~~ ~~~~~~~~~~ ~~~ ~~~~~~ ~~~~~~~~ ~~~~ ~~~~~~~~~ ~~~~~ ~~~ ~~~~~~ ~~~~ ~~~ ~~~~~~~~~~~ ~~~ ~~~~~~~ ~~~~~ ~~~~~~ ~~~ ~~~~~~~ ~~~ ~~~~~~~~ ~~~~~~~~~. ~~~~ n’estimèrent pas devoir ~~~ faire.\n« Dix ~~~~~ ~~~~~ ~~~~~, ~~~ ~~~~~ (~~~~~~~~~~ ~~~~~~~ ~~~ ~~~~~~~~ ~~~ ~~~~~ ~~’~~~~~~~ ~~~~~~ ~~~~ ~~~~~~~~) ~~~~~~~ ~~~ ~~~~~~~ ~~~~~~~~ ~~~~~~~ ~~~~~~~ ~~~~~~ ~~~~~ ~~~~ ~~~~~~~ tenus ce jour-là. ~~’~~~~ ~~~ ~~~~ ~~~~ ~~~~~ ~~~ ~~~~~~~~~~~~ ~~~ ~~~ ~~~~~~~~ ~~~~~~~ ~~~ XVIIème ~~~~~~~~ correctionnelle.\n« Le ~~~~~~~~~ ~~~~~~~~~ ~~~~~ ~~~~ ~~~~~~~~~ ~~~ ~~~~~~ ~~~ ~~~~~~~ ~~~~~~~~~. ~~~ ~~ entend Renaud Camus, ~~~~ ~~~~~~~~~ ~~~~~~~~~~ ~~~ ~~~~~~ ~~~ ~~’~~~-~~~~~~~~, ~~~~~~~~~~ ~~’~~~~~~ ~~ ~~~~ ~~~~~~~~~ ~~~ ~~~~~~~~~, ~~~~~ ~~~~ “~~~~~~~” ~~~ ~~~~~~~~~ ~~~~~~~~~ ~~~~ ~~~~~~~~. ~~~~~~ ~~~~, “~~~ ~~~~~~~~ ~~~ vie impossible aux “~~~~~~~~~~” [~~~~~~~~~~~ ~~~~ ~~~~~~~~~ ~~~ ~~~~~~~], ~~~~ ~~~~~~~~~~~~ ~~~ ~~’~~~~~~-~~~~~~~~~ ~~~~ ~~~~~~~ ~~~~~~ ~~~ ~~’~~~~~~~~~~~~ ~~~ ~~~~~~~~~ ~~~~ ~~~ ~~~~~~~~ ~~ ~~~~ ~~~~~~~-~~~~~~~~~~~~~ ~~~ ~~ ~~~ ~~~~~~~~~~~ de civilisation. C’est ~~~ ~~~’~~~ ~~~~~~~~ — ~~~ ~~~~~~~~ ~~ ~~~~~~~~~~ ~~~~~~~~ ~~~~~ ~~~~ ~~~~~~~~ ~~’~~~~~~~~ ~~~~~~~ — ~~~ ~~~~~~ Remplacement.\n“Je ~~~~~ ~~~~~~~~~~~~~ ~~~~~~~ ~~ l’immigration.”\n« Fin ~~~ ~~~ ~~~~~~ ~~~ arrivée de Renaud ~~~~~~ ~~ ~~~ ~~~~~~. ~~~ ~~~~~~~~~~~, ~~~~~-~~~~~~ ~~~~~~~~~~, ~~’~~~~~~~ ~~ ~~~ ~~~~~~~~~~ : “~~~ ~~~~~ ~~~~~~~~~ ~~~~~~~ ~~~~~~~~~ ~~~~ ~~~ ~~’~~~ ~~~~~~~ ~~~~ ~~~~~~~~~ ~~~ ~~~~~~~, ~~~~~~~~~-~~-~~~, ~~~~~~~ dans un costume ~~~~~ ~~~~~~~~~. ~~~ ~~~~~ ~~~~~~ ~~~ ~~~~~~~~~~ ~~’~~~~ ~~~~~~~ ~~~~~~~~~~ ~~~~~~~~~~, ~~~ ~~~~~~ ~~~ ~~’~~~-~~~~~~~~, ~~~~ ~~’~~~~ ~~~~ ~~~~~~~~~~~, ~~~ ~~~~~~~~~ ~~’~~~ ~~~~~ ~~~~~ ~~~~~~ ~~~~~~, ~~~ parti de masse. ~~~ ~~~~~~ ~~~~~~~~ ~~~~~~~ ~~~~ ~~~~~~~~~, ~~~~ ~~~~~~~~~~, ~~~~ ~~~~~~~~~~ ~~~~~~~~~~~~ ~~~~~~ ~~~~~ ~~~~ ~~~~ ~~~~~~~~~~ ~~~ ~~~~~~~~~~. ~~~ ~~~ ~~~~~ ~~~~ ~~~~~~~~~~~~~~~~~ ~~~~~~~~~~~~, ~~~~~ ~~~ ~~~~~ désespéré de constater ~~~~ ~~~ ~~~~~~~~~~~~~ ~~~~~~~~~~ ~~~~ ~~~ ~~~~~~ ~~~ ~~~~~~~~~~~~ ~~~~~ ~~’~~~~~~ ~~’~~~~ ~~~~~~~~~~~~ ~~~~~~~~, ~~ ~~~~~~~~~ ~~~ ~~~~~ ~~~~~~~~~~~~~ opposé.”\n« ~~’~~~~~~~ ~~~ ~~~~~, ~~~~~~~ ~~~~~~~, ~~~~~~ ~~~~~ d’arrêter la démonstration ~~~ ~~~~~~~ ~~~~~~, ~~~~~~~~~~ ~~~’~~~ ~~ ~~~~~~~ ~~ ~~~~~~ ~~~~~~~ ~~~ ~~~~ ~~~~~ ~~~ ~~~ ~~~~~~~~~ ~~~~~~~~~ ~~~~~~~~~~~~~~~. “~~~~~ ~~~~ ~~~ ~~~~~~ ~~~~~~ ~~~~ ~~~~ ~~~ ~~~~~~ éloignée de mon ~~~~~~~, ~~~~~~~~~ ~~’~~~~~~~~~. ~~~~~ ~~~~~~~-~~~~~ ~~~ ~~~~~~~~~ ~~~~~~~, ~~~~~~~ ~~ ~~~~~~~ ~~ ~~~~~~ ~~~~~~~~~ ~~~~~~~~~, ~~~’~~~ ~~~~ ~~~~~~~~~~~ ?” ~~~~~~~ ~~~~ ~~~~~~ ~~~ ~~~~~~, ~~~~~~~ ~~~~ ~~~~~~ ~~~~~~~~~~~~ qui lui est ~~~~~~~~~~ ~~~~~~~~~~ (~~~~~~~~~~~~, ~~~~ ~~~ ~~~~~ ~~~~~~~~~ ~~~ ~~~~~ ~~’~~ ~~~~ ~~~~ ~~~ ~~~~~~ ~~~ ~~~~~~~~~~~~ ~~~~~ ~~~ ~~~~~~~ ~~ ~~~~~~~~ ~~~~~~~~~~~~~), ~~~~~~ ~~~~ ~~~~ ~~~~~~~~~ ~~~~~~~~~~ classique, sans rien ~~~~~~~ ~~~ ~~~~ ~~~~~~~~~~~~ ~~~~~~~~ ~~~~~~~~~~, ~~~~~~~ ~~~~~~ ~~~~~~~~ ~~~~ argumentaire.\nLa ~~~~~~~~~~ ~~~ Finkielkraut\n« Il ~~~~ ~~~~~~ ~~~ ~~~~~~ ~~~~~~~ ~~~~ ~~~~~~~~ ~~~ ~~~ ~~~~~~~~. ~~~ ~~~~~~~~~~ ~~~~~~ Finkielkraut, susceptible, disait-on, ~~~ ~~~~~~ ~~~~~~~~~ ~~’~~~~~~~~~ ~~~~ ~~~~ ~~~~~. ~~~~~ ~~~ ~~~~~~~~~~~, ~~~~ ~~~ ~~~~~ ~~~~ ~~~~~~~~ ~~~ ~~~~ ~~~~~~~ ~~~~~ ~~~~~~~ ~~~~~~, ~~’~~~~ ~~~~~~~~ ~~~~~~ ~~~~~ ~~~~~~. ~~~ raison ? Il ne ~~~~~~ ~~~~ ~~~~~~~~ ~~~~~~~~~ ~~~~ ~~~~~~~ ~~~~~~~~~~~ ~~~ ~~~~~~ ~~~’~~~ ~~~~~~~~~~~~~ ~~~ ~~~~~~, ~~-~~-~~~ ~~~~~~~ ~~ ~~~~~~, ~~~~~~ ~~~ ~~~~~~~~ ~~~~~~~ ~~~~ ~~~ ~~~~~~~~ ~~~~ ~~~~~~~ ~~~~~ en ligne.\n« Le philosophe ~~~~~~~ ~~~~~~~~, ~~~~~~ ~~~~~~~-~~~~~~~~ ~~~~~~~~, ~~ ~~~~ ~~~~ ~~~~~~~~~~ ~~~ ~~~~~~~~~ ~~ ~~~~~~. ~~~~~~ ~~’~~~~ ~~~~~~ ~~~~~~~~~~ ~~ ~~~ ~~~~~~ ~~’~~~~ ~~~~~~~~ ~~~~~~~ ~~~~~ Le Figaro, ~~~ vit caché sous ~~~~~~~~~~~ ~~~~~~~~~~ ~~~~~~~ ~~~~~~~ ~~~~. ~~~~~ ~~~ ~~ ~~~~~~~ ~~~ ~~~~~ ~~~~~~~~, ~~~~~ ~~’~~~~~~~ ~~~ ~~~~~~, Me ~~~~~~ ~~~~~~~~, ~~~~ ~~~~~~~~~ ~~~~~~~~~. ~~~ ~~ ~~~~~~~~ ~~~~~~~~~~ ~~~~ les accusations du ~~~~~ “~~~~~~~ ~~ ~~~~~~~~~~~ ~~~ ~~~~~~~~~, ~~~~~ ~~~ ~~~~~~~~ ~~~~ ~~~~~~~~~~~ ~~ ~~~~~~ ~~’~~~ ~~~~~~~~~~ ~~~ ~~~~~~ ~~~~~~”, ~~~~ ~~~~~~~ ~~~~~~~~ ~~’~~~ “~~~~~~~~~~~~~ ~~~~~~~” ~~~~~ ~~~~~~ ~~~~ des mots sur ~~~~ réalité.\nDeux ~~~~~~~~ déroutants\n« Faute ~~~ ~~~~~~~~~~~~~ ~~~ ~~~ ~~~~~~~~, ~~~ ~~~~~ ~~~~~ ~~~~~~~~ ~~~~~~~~~~ ~~~~ ~~~~~ ~~~~~ ~~~~~~~. ~~~~~~ ~~~~~~ ~~~~~~ ~~~~~, ~~~ ~~~~, ~~~~~~~~~~~ ~~~ ~~~~~~~~ dans un collège ~~~ ~~~~~~~~~. ~~~ ~~~~~~ ~~~~~~ ~~’~~~~~~~~ ~~~~~~~~~~ ~~ ~~~~~~~~ ~~~~~~~ ~~~ ~~~~~~~~ ~~~~~ ~~~~~~~ ~~~~~~, Incomparable (~~.~~.~~). ~~’~~~~ ~~~~~ ~~~~~~, ~~~ ~~~~~~~~ ~~~~~~~~ ~~~ ~~ ~~~~ ~~~~~~~ de découvrir le ~~~~~ ~~~~~~~~~~ ~~~~~-~~~~~~~~~ ~~~~~ ~~~~ ~~~~~~~ ~~’~~~~~~~~ ~~~~~~~~~~. “~~~~~~~~ ~~~ ~~~~~ ~~~ ~~~~ ~~~~ ~~’~~~~~~ ~~~~~~~~~, ~~~~ ~~’~~~~ ~~~~~~~ ~~~ ~~~~~~~~. ~~’~~~~ ~~~~~~ ~~~ ~~~ ~~~~~~~ ~~~~~ était extérieure”, déplore-t-il.\n« Me ~~~~~~~, ~~’~~~~~~~ ~~~ ~~~~~, ~~~~~~ ~~~ ~~~~~~~~~~ ~~~ ~~~~~~~~~~~~~~ ~~~ ~~~~ ~~~~~~~~~~ ~~~ ~~~~~~~~~~~. ~~~~~~~~~~~~, ~~~ ~~~ ~~~~~~~ ~~~~ ~~~~~~~ ~~~~ ~~~~~~ ~~~~~ ~~ ~~~~~~~~~~~~~ ~~~~~~~~ ~~~~~~~ Le Pen et ~~~ ~~~~ ~~~~~ ~~~~ ~~~ ~~~~~~~~ ~~~~~~~~~ ~~ ~~~ ~~~~~~~. ~~~~ ~~~~~ ~~~’~~~ ~~~ ~~~~~~~ ~~~~~~, ~~’~~~~~~~~~, ~~~ ~~~ ~~~~~~~~~~ ~~’~~~~~~ ~~~~~~~~~~~~~, ~~~’~~~ ~~~~~~~ ~~~~~~~~~ ~~~~ ~~~~~~~ de faire passer ~~~~~ ~~~ ~~~~~~~~ ~~~~~~~~~~~~~~~ ~~~~~~ ~~~ ~~~~~ ~~~~ ~~~~~ ~~~ tribunal...\n« C’est ~~~ ~~~~~ ~~~ ~~~~~~~ ~~~~~~~, ~~~~~~~ ~~~~~~, ~~~ ~~~~~~ ~~ ~~~ ~~~~~~. ~~~ ~~~~~~~~~, ~~~~~~~ ~~~ Parti de l’In-nocence, ~~~~~~~~ ~~~ ~~~~~~~ ~~~~~~~~ ~~~~, ~~~~ ~~~~~~~ ~~~ ~~~~~~ ~~~~~~ ~~~~~~~~ ~~~~ ~~~~~ ~~~~ ~~~~~~~~ ~~~~~ ~~~~~~~ ~~~ ~~~~~~-~~~~~~-~~~~~~, ~~~~~~~~~~ ~~~~ ~~~~ ~~~~~~~~~~~~~ ~~ ~~~~~~~~~~~, ~~~~ ~~~~~~~~ et les rodéos ~~~ ~~~~~~~~~ ~~~~ “~~~~~~~ ~~~ ~~~~~~~~~”. “~~~~ ~~~~~~~~~~~ ~~~~~~~ ~~~~ ~~~ ~~~~~~~~ ~~~~~~~~ ~~~~~ ~~~ ~~~~~~~~~ ~~~ ~~~~~~~ ~~~~~~ ~~~~~~~~~~ ~~~~~~~~’~~~~ ~~~~ ~~~~~ ~~ ~~~~~ ~~~~~~~~~~”, conclut-il.\nCamus contre-attaque !\n« Au tour des ~~~~~~~~ ~~’~~~~~~~ ~~~ ~~~~~~. Me ~~~~~~~ ~~~~~~~~ ~~~~ ~~~~~~~~ ~~~ ~~~ ~~~~~~~~~~~~~~~, ~~~ ~~~ ~~~~~~~~ ~~~~~, ~~~ ~~~~~~~~~~~, ~~~~ ~~~~~~~ ~~~ ~~~~~~~ ~~~ ~~~~~~~~ ~~~~~ ~~~~~~ ~~~ dommages et intérêts ~~ ~~~~~~~ ~~~~~~. Me ~~~~~~~~ ~~~~~~~~~ ~~’~~~~~~~~~~~, ~~~~~~~~~ ~~~~ ~~~~ ~~~~~~~ ~~~~ ~~~~~~ ~~~ ~~~~~~ “~~~~~~” ~~~ ~~~’~~~ ~~’~~ ~~~~~ ~~~~ “~~~~~~~ ~~~~ ~~~~~ ~~~~ ~~~~ réalité”.\n« Finalement, le substitut du ~~~~~~~~~~ ~~~~~~~~~ ~~~~ ~~~~~~~~~~~~~, ~~~~~~~~~ ~~~~ ~~’~~~~~~~~~ ~~’~~~~ ~~~~~ ~~~~~~ ~~~~~~~~~ ~~’~~~~ ~~~~~~ ~~~ “~~~~~~~~ ~~~~~~~~~~~~, ~~~~~~~~ ~~~~~~~, ~~~~ ~~~~~ ~~~ ~~~~~~~~ ~~~~~~~~ littéraire”.\n« On ~~’~~~~~~~~~~ ~~~~~ ~~ quitter la salle ~~’~~~~~~~~~ — ~~~ ~~~~~~ ~~~ ~~~~~~~ ~~~ ~~~ ~~~~~~~ ~~~~~~ ~~~~~~~ ~~~~~ ~~~~~~~ ~~~~~ ~~~~... — ~~~~~~ ~~~~~~~ ~~~~~~ ~~ ~~~~~~~~ ~~~~ ~~~~~~~~~ ~~~~~ ~~~ ~~~~~~~. ~~~ l’on a alors ~~~~~~~~ ~~ ~~~ ~~~~~~~~~~ ~~~~~~~~~~~ ~~’~~~ ~~~~~~~ ~~~~~~~~ ~~~~~~~~~~~~~ ~~~ ~~~~~~~ ~~~ ~~’~~~~~~~ ~~~~ ~~~ ~~~~~~~~~~~~ ! “~~~~~ ~~~~~ ~~~~ ~~~~~~~~~ ~~~ ~~~~~~~ ~~~~ ~~’~~~~ ~~~~~~~ ~~~~~ ~~~~~~ plaidoirie, a commencé ~~’~~~~~~~~~, ~~’~~~~~~~~~~ ~~ Me ~~~~~~~. ~~~~~~~ ~~~~~ ~~~~ ~~~ ~~~~~ ~~~ ~~~~~~~ ~~~~~~~~~~~ ~~~ ~~~~~~~~ ~~~ ~~~~~~~ ~~~ ~~~ ~~~~~~~ ~~~~~~ ~~~ ~~~~ ~~~~ ~~~~~~~~~~~~~ ~~~~ ~~~~ supposé pétainisme sont ~~~~~~~~ ~~~ ~~~~~ ~~~~~~~~~~. ~~~ ~~~~~ ~~~~~~~~~, ~~~ ~~~~~ ~~~~~~~~ ~~~~ ~~~~~~~~~ ~~~~~~~~~~~~ ~~~~~ ~~~ ~~~~~ : ~~~~~~~~~~ ~~~~~ ~~~ ~~~~~~~~~~~~~ ~~~~~~~~~ ~~~ ~~~~~~~”. ~~~ ~~~~~~~~~ ~~~ ~~~~ resté coi.\n« Jugement le ~~ ~~~~~~. »\nvoir l’entrée du samedi 22 février 2014 et ses 5 images dans Le Jour ni l’Heure


Auguste Strobl - Wikipedia\nAuguste Strobl, e miz Kerzu 1826, doare kentañ\nAuguste Strobl, Genver 1827, eil doare\nAuguste Strobl (24 a viz Mezheven 1807 - 22 a viz Genver 1871, Passau) a oa ur goantenn alaman e Bavaria an XIXvet kantved. Merc'h e oa d'ur c'hontaouer meur e lez ar roue Ludwig Iañ Bavaria. Ar roue a roas urzh da Joseph Karl Stieler, livour al lez, d'he foltrediñ, ha war ziskouez emañ an oberenn e Poltredaoueg ar gened.\nKustum e oa ar roue da skrivañ barzhonegoù dezhi. Div daolenn a voe graet. An eil eo a zo war ziskouez er boltredaoueg. An hini gentañ zo bet dianket e-pad pell.\nEn 1831, gant aotre ar roue, e timezas d'ar foricher Hilber von Ergoldsbach, ha 5 bugel o doe. Ludwig a deuas d'he gwelout e 1835 hag e skrivas ur varzhoneg dezhi adarre. N'ouzer ket hiroc'h diwar he fenn.\nAdtapet diwar « https://br.wikipedia.org/w/index.php?title=Auguste_Strobl&oldid=1500939 »\nKemmoù diwezhañ degaset d'ar bajenn-mañ d'an 11 Ebr 2013, da 03:00.


Perak e leñv ar Briñsez ? - Livre enfant en breton (de 0 à 8-10 ans) - Jesus Aznar, Blanca Bk, Keit Vimp Bev\n> Livres en breton >Livre enfant en breton (de 0 à 8-10 ans)>PERAK E LEÑV AR BRIÑSEZ ?\nMais pourquoi donc, pleure-t-elle la princesse ?\nJESUS AZNAR BLANCA BK\nReuz bras a zo e ti ar roue hag ar rouanez.\nLeñv a ra ar briñsez ken e leñv, met den ne anavez abeg he zristidigezh.\nA-benn nebeud e vo beuzet ar c'hastell gant he daeroù !


Peurid-ar-Roc’h a sav a-du gant ar garta Ya d’ar brezhoneg\nYa d'ar brezhoneg 05/12/2017\n15 ober a zo bet dibabet gant ar c’huzul-kêr da gas da benn dindan 3 bloaz\nDalc’het eo bet al lid-inañ en ti-kêr d'ar Gwener 24 a viz Du 2017 dirak an it. Lena Louarn, besprezidantez ar C’huzul-rannvro karget eus yezhoù Breizh ha prezidantez an Ofis Publik, an ao. André ar Moal, maer, an ao. Patrick L’Héréec, maer Plounerin hag an ao. Jean-Louis Even, maer ar Roc’h-Derrien. War al lec’h e oa ivez an it. Mona Bras, kuzulierez-rannvro.\nLakaat ar yezh war wel a zo bet an dibab pennañ (e panellerezh diabarzh ha diavaez an ti-kêr da skouer) hag er c’hehentiñ (pedadennoù d’an abadennoù liesseurt, pennad-stur ar c’hannadig kêr, perzh er vrudadeg evit ar c’helenn brezhoneg d’an oadourien). Ur gevrat a zo bet sinet etre ar gumun hag an OPAB hag ur bodad-labour a vo krouet en ti-kêr evit heuliañ ar garta.\nMeneget en deus an ao. ar Moal an tu a oa gant liseidi al lise labour-douar da zeskiñ brezhoneg e-pad o studioù. Divizet he deus ar gumun ivez kas da benn oberoù evit kelenn brezhoneg e-pad mare ar MOT ha kinnig kentelioù tañva war ar marc’had.


Pajenn:Le Gonidec - Bibl Santel pe Levr ar Skritur Sakr, eil levr.djvu/199 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/199\ntâl ar porched eûz ann ôr a ziabarz, han̄ter-kan̄t ilinad :\n16. Ha prénestrou béskellek er c’hamprou, hag enn hô zalbennou, a ioa é diabarz ann ôr a bép tû, trô-war-drô : béz’ éz oa ivé é diabarz porchédou ar prénestrou trô-war-drô, hag é tâl ann talbennou gwéz-palmez livet.\n17. Hag hén̄ a gasaz ac’hanoun d’al leûren a-ziavéaz, ha chétu éz oa énô kamprou, hag al leûren a oa pavézet gan̄t mein trô-war-drô : trégon̄t kambr a ioa enn-drô d’ar pavez.\n18. Hag ar pavez é talbenn ann ôriou, a ioa izéloc’h, hervez béd ann ôriou.\n19. Hag hen̄ a ven̄taz al léd adaleg ann ôr izéla bété talbenn al leûren a ziabarz dré ann diavéaz, kan̄t ilinad war-zû ar sâv-héol, ha war-zû ann han̄ter-nôz.\n20. Héñ a ven̄taz ivé, enn hé héd hag enn hé léd, ann ôr a zellé oud tû ann han̄ter-nôz eûz al leûren a-ziavéaz.\n21. Hag hé gamprou a oa teir enn eunn tû, ha teir enn tû all ; hag hé dalbenn hag hé borched ével men̄t ann ôr gen̄ta, eûz a han̄ter-kan̄t ilinad a héd, hag eûz a bemp ilinad war-n-ugen̄t a léd.\n22. Hé brénestrou, hag hé borched, hag hé gizelladuriou ével men̄t ann ôr a zelle oud ar sâv-héol ; seiz daez a ioa da biña hag eur porched dirâk.\n23. Ha dôr al leûren a-ziabarz a ioa râg-énep da zôr ann han̄ter-nôz, hag ar sâv-héol ; hag hén̄ a ven̄taz eûz a eunn ôr d’ann ôr all, kan̄t ilinad.\n24. Hag hén̄ a gasaz ac’hanoun war-zû ar c’hrésteiz, ha chétu é wéliz eunn ôr a zellé oud ar c’hrésteiz ; hag hen̄ a ven̄taz ann talbenn hag ar porched anézhan̄, hervez ar mentou ken̄ta.\n25. Hag hé brénestrou, hag hé borchédou trô-war-drô, ével ar prénestrou all ; eûz a han̄ter-kan̄d ilinad a héd, hag eûz a bemb ilinad war-n-ugen̄t a léd.\n26. Seiz daez a ioa da biña, hag eur porched dirâk ; gwéz-palmez a ioa kizellet oud hé dalbenn, unan enn eunn tû, hag eunn all enn tû all.\n27. Ha dôr al leûren a-ziabarz a ioa war-zû ar c’hrésteiz ; hag hén̄ a ven̄taz eûz a eunn ôr d’ann ôr all, war-zû ar c’hrésteiz, kan̄t ilinad.\n28. Hag hén̄ a gasaz ac’hanoun el leûren a-ziabarz oud dôr ar c’hrésteiz ; hag hén̄ a ven̄tas ann ôr hervez ar men̄tou ken̄ta.\n29. Ann hévélep men̄tou a géméraz ivé eûz ar gampr, eûz hé zalbenn hag eûz hé forched ; eûz hé frénestrou, hag eûz ar porched trô-war-drô ; han̄ter-kan̄t ilinad a héd, ha pemb ilinad war-n-ugen̄t a léd.\n30. Hag ar porched trô-war-drô, pemb ilinad war-n-ugen̄t a héd, ha pemb ilinad a léd.\n31. Ar porched a iéa bétég al leûren a-ziavéaz ; ha gwéz-palmez a ioa enn hé dalbenn ; hag eiz daez a ioa évit piña dî.\n32. Hag hén̄ a gasaz ac’hanoun el leûren a-ziabarz war-zû ar sâv-héol ; hag hen̄ a ven̄taz ann ôr hervez ar men̄tou ken̄ta.\n33. Ann hévélep men̄tou a géméraz ivé eûz ar gampr, eûz hé zalbenn, hag eûz hé forched : eûz hé frénestrou, hag eûz ar porched trô-war-drô ; han̄ter-kan̄t ilinad a héd, ha pemb ilinad war-n-ugen̄t a léd.\n34. Hag é borched oud al leûren a-ziavéaz ; hag ar gwéz palmez a ioa kizellet oud hé dalbenn, tû-man̄ ha tu hon̄t ; ha dré eiz daez é piñed dî.\n35. Hag hen̄ a gasaz ac’hanoun oud ann ôr a zellé oud ann han̄ter-nôz ; hag hén̄ a ven̄taz anézhi hervez ar men̄tou ken̄ta.\n36. Hag ar gampr, hag hé zalbenn, hag hé forched, hag hé frénestrou ennn trô-war-drô, eûz a gan̄t ilinad a héd, ha pemp ilinad a léd.\n37. Hag hé borched a zellé oud al leûren a-ziavéaz ; ha gwéz-palmez a ioa kizellet oud hé dalbenn, tû-man̄ ha tû-hon̄t : ha dré eiz daez é piñed dî.\n38. Hag é pép kampr ann teñzor éz oa eunn ôr enn talbenn : énô é walc’hen̄t al loen-losket.\n39. Hag é porched ann ôr éz oa diou daol enn tû-man̄ ha diou daol enn tû all, évit laza war-n-ézhô ann hostivou,\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/199&oldid=163653 »\nKemmoù diwezhañ degaset d'ar bajenn-mañ d'an 13 Eos 2020, da 16:17.


James Fenimore Cooper a oa ur skrivagner amerikan, bet ganet d'ar 15 a viz Gwengolo 1789 e Burlington, New Jersey (SUA), marvet e Cooperstown, Stad New York d'ar 14 a viz Gwengolo 1851.\nSkrivet en deus kalz hag e romantoù istorel a-zivout prantadoù kentañ Stadoù-Unanet Amerika ha buhez an Indianed o deus krouet ur rann dibar eus al lennegezh amerikan. Bevañ a reas an dar vrasañ eus e vuhez e Cooperstown (Stad New York) bet krouet war un dachenn a oa d'e dad William Cooper. Bez e voe un ezel feal eus an Iliz eskobel (Episcopal Church) a-hed e vuhez. Studier e voe e-pad ti bloaz e Yale, ezel e voe eus al Linonian Society eno met skarzhet e voe abalamour d'e emzalc'h.\nA-raok kregiñ gant ar vicher skrivagner e voe asagn e morlu Stadoù-Unanet Amerika. Levezonet e voe kalz eus e romantoù gant ar prantad-se eus e vuhez. Roet e voe lañs d'e vuhez a skrivagner gant The Spy, ur romant a spierezh e-kerzh ar Brezel Dieubiñ bet embannet embannet e 1821. Skrivet en deus un niver bras a istorioù mor. E oberennoù brudetañ a zo ar pemp romant istorel bodet er rummad Leatherstocking Tales. Degemeret mat e vez e oberennoù a-zivout penn kentañ morlu Stadoù-Unanet Amerika e-touez an istorourien daoust dezho bezañ bet burutellet gant e gempredidi. Gwelet e vez peurliesañ The Last of the Mohicans evel e bennoberenn.\n2 E servij er morlu\n3 E skridoù\n4 Obererezh relijiel\n5 Dibenn e vuhez\n7 Oberennoù skrivet\n9 Evit mont pelloc'h\nGanet oa bet James Fenimore Cooper e Burlington, New Jersey in 1789 eus Elizabeth Fenimore ha William Cooper. An unnekvet diwar daouzek bugel e oa. Kalz a varvas en o bugaleaj. Un diskennad oa da James Cooper, eus Stratford-upon-Avon, Bro-Saoz, a zeus d'ober e annez e trevadennoù Amerika 1679. James hag e wreg a oa Quakers. Prenet o deus douaroù e New Jersey hag e Pennsylvania. Ganet e voe e vab-kuñv William d'an 2 a viz Kerzu 1754, pemzek vloaz ha tri-ugent goude ma voe erruet en Amerika.\nPa voe James ur bloaz e yeas e familh d'ober hec'h annez e Cooperstown, Stad New York, en ur gumuniezh krouet gant e dad war ur pezh tachenn douar bet prenet gantañ evit he diorren. Dilennet e voe e dad evel Kannad kontelezh Otsego e parlamant ar Stadoù-Unanet diwezhatoc'h. Ar gêr oa e lodenn kreiz Stad New-York a oa bet a-raok douaroù an Irokezed. Rediet oa bet an Irokezed da zilezel o douaroù pa voe trec'het Breizhveuriz, o c'hevredidi, er Brezel Dieubiñ.\nOtsego Hall, ti re gCooper\nBerr amzer goude ar Brezel Dieubiñ e lakaas ar Stad e gwerzh an douaroù bet d'an Irokezed. Tad James a brenas meur a vil devezh-arat douar e norzh Stad New-York a-hed ar stêr Susquehanna. War-dro 1788 en doa William dibabet al lec'h evit staliañ Cooperstown. Lakaat a reas sevel un ti war aod al lenn Otsego lake hag e diskar-amzer 1790 e tegasas e familh eno. Buan e krogas da lakaat sevel ar maner a zo anvet dindan an anv a Otsego Hall. Echu e voe e 1799 pa voe James dek vloaz. Pa voe trizek vloaz e voe kaset James da Skol-veur Yale. Met goude bezañ c'hoariet un toullad troioù-kamm e voe skarzhet e-kerzh e drede bloavezh hep bezañ bet e ziplom. Dipitet gant ar skol-veur e klaskas labour. E 1806, da seitek vloaz, e voe kemeret evel martolod war ul lestr-kenwerzh. E 1811 e voe anvet asagn e morlu nevez ar Stadoù-Unanet Amerika. Sinet e voe e anvidigezh gant Thomas Jefferson.\nD'an oad a ugent vloaz en doe danvez bras war-lerc'h e dad. D'an oad a ur bloaz warn ugent e euredas da Susan Augusta de Lancey, d'ar 1añ a viz Genver 1811 e Mamaroneck, kontelezh Westchester, stad New York. Merc'h tud pinvidik e oa hi. Chomet e oa he familh feal da Vreizh-Veur e-pad ar Brezel Dieubiñ. Genel a rejont Seizh bugel. Pemp anezho a dizhas an oad gour. Skrivañ a reas o merc'h Susan Fenimore Cooper a-zivout an natur, gwir votiñ ar merc'hed ha danvezioù all. Embann a reas oberoù he zad alies pa reas eñ kement-all eviti. Kavout a reer e-touez diskennidi James ur skrivagner all, Paul Fenimore Cooper (1899–1970).\nE servij er morlu[kemmañ | kemmañ ar vammenn]\nJames Fenimore Cooper, en e unwisk asagn\nE 1806, d'an oad a seitek vloaz, e yeas James da vartolod war vourzh al lestr-kenwerzh. Renet oa ar Sterling gant John Johnston eus Maine where Cooper. Padout a reas kentañ beaj James un daou-ugent devezh bennak a amzer fall. Mont a reas al lestr betek marc'had Cowes e Bro-Saoz gant ur gargad a ed. Ar wech kentañ oa da gCooper gwelout Bro-Saoz. Bez eo oa Breizh-Veur e kreiz he brezelioù enep Napoleon. A-boan taolet e eorioù e porzh Cowes gant ar Sterling e tostaas ur vag-vrezel breizhveuriat ouzh al lestr hag e pignas soudarded war e vourzh. Kemer a rejont unan eus gwellañ izili skipailh ar Sterling evit enrollañ anezhañ e morlu Breizh-Veur. Ur boaz oa d'ar mare-se a-berzh Breizhveuriz tapout martoloded amerikan o tamall dezho bezañ dizertourien ha rediañ anezho da vont da servij e morlu Breizh-Veur. Unan eus abegoù brezel 1812 e voe.\nO beaj kentañ a gasas anezho d'ar Mor Kreiz-douar a-hed aodoù Bro-Spagn e lec'hioù evel Águilas ha Cabo de Gata ma kemerjont ur gargad da vezañ kaset da Amerika. Skoet e voe ar martolod yaouank gant e chomadenn a veur a sizhunvezh e Bro-Spagn. Roud a gavjod diwezhatoc'h en e romant Mercedes of Castile a zivout Kristol Koulm.\nGoude bezañ bet unnek mizvezh war vourzh ar Sterling e enrollas Cooper e morlu ar Stadoù-Unanet d'ar 1añ a viz Genver 1808. Peogwir e oa bet ur martolod a-feson e teuas buan e dad, bet ezel eus ar parlamant, a-benn da lakaat anezhañ da vezañ anvet. Darempredoù a-gozh en doa gant tud politikel liesseurt ha sternerien eus ar morlu. Sinet e voe anvidigezh James gant ar Prezidant Thomas Jefferson ha kaset gant Sekretour ar Verdeadurezh, Robert Smith. Degemeret e voe gant James d'an 19 a viz C'hwevrer. Gant an anvidigezh e oa ur skouerenn eus reolennoù ar morlu, deskrivadur an unwisk hag ul le da vezañ sinet dirak un test a kaset gant e lizher asant. Sinañ a reas Cooper e le dirak un den a lezenn eus New-York, an attorney William Williams, Jr. a-raok kas ar paperoù da Washington. D'ar 24 a viz C'hwevrer e resevas an urzh da vont da gavout an ofiser a oa e penn ar morlu e kêr New-York. Sevenet en doa James unan eus e hunvreoù yaouankiz.\nD'an 21 a viz Meurzh 1808 e voe anvet war vourzh an USS Vesuvius, ur c'hetch a 82 troatad a zouge daouzek kanol hag ur mortez a drizek meutad.\nAnvet e voe goude dindan urzhioù al letanant Melancthon Taylor Woolsey e-kichen Oswego, e stad New-York war aodoù al lenn Ontario, evit sevel ar brig USS Oneida. Savet e voe al lestr evit stourm ouzh Breizhveuriz war al lenn er brezel a santed o tont. Echuet e voe al lestr e nevezamzer 1809. Armet oa gant c'hwezek kanol.\nE-pad ar prantad-se e teskas Cooper penaos e oa savet bagoù, labourioù da seveniñ war ar chanterioù sevel bagoù, hag ar vuhez er c'hoadeier. E-pad e amzer-vak ez ae da ergerzhout koadeier stad New-York hag aodoù lenn Ontario. Merdeiñ a reas alies e-touez ar Thousand Islands ma tremenas kalzik amzer o pesketa. Anr skiant prenet e bro Oswego a awenas diwezhatoc'h un darn eus e oberennoù evel e romant Dielloù ar gouarnamant pe ar morlu ne zeskont ket kalz tra war obererezh Cooper er morlu. Pezh a ouzer a zeu da gentañ eus an titouroù roet gantañ e-unan e notennoù ha lizheroù eus ar mare-se bet embannet.\nUr wech savet an Oneida e 1809, e heulias Cooper Woolsey betek lammoù-dour an Niagara. Neuze e voe roet dezhañ an urzh da vont war lenn Champlain war vourzh ur vag-kanoliañ betek ma skornfe al lenn er goañv. D'an 13 a viz Du 1809 e voe anvet war vourzh an USS Wasp dindan urzhioù ar c'habiten James Lawrence a oa a orin eus Burlington ivez hag ur mignon tost dezhañ. War vourzh a lestr-mañ e reas anaoudegezh gant William Shubrick a oa asagn ivez d'ar c'houlz-se hag a cholo e vignon a-hed e vuhez. Diwezhatoc'h e tedias The Pilot: A Tale of the Sea, The Red Rover, hag oberennoù all da Shubrick.\nE 1820 e klaoustreas ouzh Susan, e wreg, e skrivje ul levr ken dedennus hag an hini a oa hi o lenn. Evit gounit Precaution . Levezonet e oa an oberenn gant doare Jane Austen. Embannet e voe Precaution dizanv. Un toullad burutelladennoù mat a resevas koulz e Bro-Saoz hag e er Stadoù-Unanet. Kalz gwelloc'h e voe an degemer graet d'e eil romant, The Spy embannet e 1821 hag awenet gant un istor bet kontet dezhañ gant e amezeg ha mignon John Jay a-zivout un darvoud c'hoarvezet e-kerzh ar Brezel Dieubiñ. Gwerzhet e voe mat. E 1823 e voe embannet The Pioneers, levr kentañ ar rummad Leatherstocking Tales. Taolennet e vez er rummad tudenn Natty Bumppo, ur reder-koadeier amerikan ampart-kenañ hag en em glev dreist gant an Indianed Delaware hag o rener Chingachgook. Bez e voe Bumppo tudenn bennañ The Last of the Mohicans, embannet e 1826. Skrivet e voe an oberenn e kêr New-York ma oa Cooper hag e diegezh o vevañ etre 1822 ha 1826. Dont a reas ar romant da vezañ unan eus an oberennoù amerikan lennet ar muiañ en XIXvet kantved.\nE 1823, pa veve Beach Street e New-York, e teuas Copper da vezañ ezel eus ar Philadelphia Philosophical Society. Mervel a reas e vab henañ e miz Eost ar bloaz-se.\nE 1824 e c'h erruas ar jeneral Lafayette eus Frañs war vourzh ar c'hCadmus e Castle Garden e kêr New York. Pedet e oa bet gevel ostiziad Stadoù-Unanet Amerika. Aze oa Cooper pa erruas ha bez e voe goude un ezel oberiant eus ar c'homite degemer.\nKas a reas e diegezh da Europa e 1826. Klask a rae wqar memes tro tennañ gwelloc'h gounid eus e levrioù ha reiñ gwelloc'h deskadurezh d'e vugale. Kendelc'her a reas da skrivañ tramor. Embannet e voe The Red Rover and The Water Witch, daou esu e istorioù mor e Pariz. E-pad ma chomas e Pariz e voe gwelet tiegezh Cooper evel kreiz ar gumuniezh vihan a amerikaned divroet. Skoulmañ a reas neuze darempredoù a vignoniezh gant al livour Samuel Morse hag ar jeneral gall, haroz ar Brezel Dieubiñ, Gilbert du Motier de La Fayette.\nKregiñ a reas da vont war an dachenn bolitiklel e 1832. Kas areas un toullad lizheroù in d'ar gelaouenn c'hall Le National eus Pariz evit difenn Stadoù-Unanet Amerika enep tagadennoù graet outo gant ar Revue Britannique. Kendelc'her a reas betek fin e vuhez da zaelañ dre skrid evit e vro pe evit an hiniennoù hag alies evit an daou asambles.\nAr fed embann e vennozhioù politikel ha yae gant an tu politikel en doa roet d'e skridoù faltazi endeo. Taget en doe ar mennozhioù enep republikan a gaved en Europa e The Bravo (1831). Kedelc'her a reas da vont war an dachenn bolitikel gant The Heidenmauer (1832) aha The Headsman: or the Abbaye of Vigneron (1833). Deskrivañ a ra The Bravo Venezia evel ul lec'h ma kuzh un oligarkiezh didruez dindan maskl ar "Republik hollseder". Lennet e voe an oberennoù-mañ gant kalz tud e daou du ar Mor Atlantel daoust ma voe burutellet fall The Bravo er Stadoù-Unanet.\nDistreiñ a reas Cooper d'ar Stadoù-Unanaet e 1833. Embann a reas neuze A Letter to My Countrymen, o reiñ e sell war ar vreutadeg hag o tamall groñs e genvroiz evit o ferzh enni. War-lec'h ec'h embannas romantoù ha meur a levr notennoù a-zivout e veajoù hag an darvoudoù bevet en Europa. Kavout a reer e Homeward Bound ha Home as Found emboltredoù bravaet-kenañ.\nSkridoù Cooper a-zivout politikerezh hag e zoare d'en em lakaat en a-raok ha hegasas un darn eus an dud. Kelaouennoù an United States Whig Party a zage anezhañ kriz. Sevel a reas klemm Cooper meur a wech ha gounid a reas bep tro dirak al lez-varn.\nPoltred Cooper en unwisk ar morlu gant John Wesley Jarvis\nGoude ar prosez diwezhañ e adstagas Copper gant e labour skrivagner gant gred hag e reas berzh endro : embannadur e History of the U.S. Navy d'an 10 aviz Mae 1839 ; lodennoù all eus rummad Leatherstocking gantThe Pathfinder, or The Inland Sea (1840) ha The Deerslayer (1841) ha romantoù all. Skrivañ a reas diwar-benn dodennoù a vor, evel Ned Myers, or A Life Before the Masta zo a-bouez evit istorourien ar verdeadurezh.\nD'an 10 a viz Mae 1839 e voe embannet e History of the Navy of the United States of America. Abaoe pell e oa al labour-mañ war ar stern. E-kerzh ur pred aozet en e enor, a-raok mont da Europa e miz Mae 1826, en doa diskleriet ez-foran en e bregenn kimiadiñ e venne skrivañ ar pezh labour istorel-se e-pad e chomadenn estrenvro. Da gentañ e voe degemeret mat e istor eus morlu ar Stadoù-Unanet met burutellet kriz e voe diwezhatoc'h koulz en Amerika hag en diavaez. Graet en doa enklaskoù ha dastumet danvez e-pad pevarzek bloavezh evit sevel al levr. E darempredoù tost gant ar morlu ha kalzik ofiserien a vor, e skiant-prenet e-keñver ar vuhez war vor a lakae anezhañ e-touez ar re varrekañ evit seurt labour. Lavaret e vez bremañ ez eo bet trec'h labour Cooper en amprouenn an amzer ha gwelet e vez gant ar brasañ niver evel un diell a-bouez a-zivout morlu ar Stadoù-Unanaet d'e vare.\nSkrid Cooper, Proceedings of the naval court martial in the case of Alexander Slidell Mackenzie, a commander in the navy of the United States, &c:, a voe embannet da gentañ er gelaouenn Graham's Magazine e 1844. Lavarout a rae Coper e soñj a-zivout prosez Alexander Slidell Mackenzie dirak al lez vrezel. Pa oa an USS Somers war vor en doa divizet Mackenzie, kabiten al lestr, lakaat tri ezel eus ar skipailh da vezañ krouget war zigarez bezañ aozet un taol-dispac'h. Unan eus a re bet lazhet oa Philip Spencer, naontek vloaz, mab ar Sekretour Stad John C. Spencer. Krouget e voe hep bezañ bet barnet asambles gant daou vartolod all. A-raok ar prosez e oa Cooper o vont da skrivañ ur pennad kriz diwar-benn sell war an emgann anvet "the Battle of Lake Erie". A-raok en doa Mackenzie barnet didruez ar pezh oa bet skrivet gant Cooper a-zivout emgann-se en e History of the Navy of the United States, (1839). Koulskoude e tiskouezas bezañ digor e-keñver Mackenzie da vare ar prosez.\nEmbannet e voe Lives of Distinguished American Naval Officers e 1846. Kavout a reer el levr buhezskridoù an eilamiraled William Bainbridge, Richard Somers, John Shaw, William Shubrick hag Edward Preble.\nE dibenn ar bloavezhioù 1840 e krogas endro da dagañ ez-foran e enebourien hag ar re a vurutelle anezhañ en un heuliad romantoù anvet al Littlepage Trilogy (1845-1846). Difenn a rae enno war an tachennoù politikel ha sokial perc'henned douaroù a-hed ar stêr Hudson enep ar venajerien a enebe outo er pezh a oa anvet an "Anti-Rent War". En unan eus e romantoù diwezhañ, The Crater, ur skeudennadur eus kresk ha diskar an Stadoù-Unanet (1848)e tiskouez splann e sell gwashaour war an istor. E dibenn e vuhez e skrivas ur flemmskrid faeüs diwar-benn ar vuhez sokial amerikan ha doareoù an dud a lezenn anvet The Ways of the Hour (1850), e romant klok diwezhañ.\nE miz Mae 1853, e kavjod Old Ironsides e Putnam's Monthly. Un istor eus an doare da sevel listri-brezel eer Stadoù-Unanet oa. An oberenn gentañ o vezañ bet embannet goude marv Cooper eo bet.\nObererezh relijiel[kemmañ | kemmañ ar vammenn]\nAdalek e yaouankiz e voe Cooper un ezel gredus eus an Iliz eskobel (Episcopal Church) ha donaat a reas e gredennoù a-hed e vuhez. Un ezel oberiant eus Iliz eskobel ar C'hrist, a pa d'ar c'houlz-se ur barrez vihan a gCooperstown nepell eus e di. Diwezhatoc'h, e 1834, e teuas da vezañ ezel eus kuzul ar barrez. Reiñ a reas kalz arc'hant dezhi ha kemer a reas e karg adaozadur diabarzh an iliz gant koad derv. Kouzoumennet e voe eno gant an Aotrou Birdsall e miz Gouere 1851.\nE miz Mezheven 1834 e tivizas Cooper implijout endro maner kozh an tiegezh Otsego Hall, e Cooperstown. Serr e oa bet pell amzer hag e stad fall e oa. Ne oa ket bet ennañ ur c'hwezek vloaz bennak oa. Buan e voe kempennet. Da gentañ e tremenas e c'hoañvezhioù e kêr New-York hag e hañvezhioù e Cooperstown. Goude e reas eus Otsego Hall e annez pennañ.\nTremen a reas Cooper e vloavezhioù diwezhañ e Cooperstown. Mervel a reas eus un dourgoeñv d'ar 14 a viz Gwengolo 1851, un deiz a-raok e 62 vloaz. Bezied e voe e bered Iliz Eskobel ar C'hrist, evel e dad William Cooper. Mervel a reas Susan, e wreg, un nebeud mizioù war e lerc'h ha beziet e voe en e gichen e Cooperstown.\nUn toullas skrivagnerien vrudet, tud politikel ha tud anavezet a gemeras perzh en ur goan aozet evit enoriñ Jammes Fenimore Cooper e New-York c'hwec'h miz goude e varv e miz C'hwevrer 1852. Pennrenet e voe ar pred gant Daniel Webster gant Washington Irving ha William Cullen Bryant. Daniel Webster ha William Cullen Bryant a zistagas pep hini ur brezegenn. An hini ziwezhañ a reas kalz evit adsevel brud un tamm diskaret Cooper e-touez skrivagnerien amerikan ar mare.\nAn timbr embannet en enor da James Fenimore Cooper e 1940 er rummad "Famous Americans"\nBet eo bet Cooper unan eus brudetañ skrivagnerien amerikan an XIXvet kantved. Meulet eo bet e labour er bed a-bezh. Bamiñ a rae ouzh e oberennoù Franz Schubert, Victor Hugo, Rudolf Drescher hag Honoré de Balzac.\nUnan eus ar skrivagnerien bouezus kentañ o lakaat tudennoù afrikan, afroamerikan, kent amerikan (indian) en e romantoù eo bet. Indianed o deus ur perzh pouezus-kenañ en e "Leatherstocking tales" peurgetket. Koulskoude ez eo luziet e doare da daolenniñ ar rummadoù tud-mañ. Gellout a ra alies pouezañ war an doug o deus an Indianed d'ober ar mad hag gellout a ra diskouez o doug d'al lazhadegoù ivez. El Last of the Mohicans e kaver war un dro Magua, gant nemet tuoù fall ha kriz pe dost ha Chingachgook, rener diwezhañ ar meuriad Mohican, diskouezet evel hael, kalonek hag harozek.\nE 1831, e voe dilennet Cooper evel ezel a enor lennet an National Academy of Design.\nHervez Tad Szulc e roas Cooper e skoazell d'an emsav polonat.\nN'eo ket an holl skiantourien ali evit lakaat anezhañ e rummad ar romantelourien strizh .\nBurutellet eo bet The Deerslayer and The PathfinderMark Twain abalamour da stil c'hwezet ha leun a glichedoù Cooper en e "Fenimore Cooper's Literary Offenses" (1895).\nEmbannet eo bet un timbr en enor da James Feminore Cooper gant ar Stadoù-Unanet e 1940.\nBurutellet garv eo bet Cooper evit e zoare da daolenniñ ar merc'hed. Holl heñvel ha divlaz, o klotañ gant kensentegezh ar mare.\nDiazezet eo brud padus Cooper war pemp levr ar rummad "Leatherstocking tales" dreist-holl. Evit peurrest e oberenn e skriv ar gelennerez lennegezh Leslie Fiedler en he levr Love and Death in the American Novel( Dalkey Archive Press, 2008 (adembannadur)): 180. ISBN 978-1-56478-163-5): "[Cooper's]collected works are monumental in their cumulative dullness." (holl labourioù Cooper bodet a zo un dastumad divent a oberennoù ken arabadus an eil re hag ar re all)\nTeir sal-debriñ eus State University of New York at Oswego a zo anvet en e enor (Cooper Hall, The Pathfinder, and Littlepage) peogwir e voe o chom en Oswego e-pad ur prantad amzer ha peogwir en deus lec'hiet istorioù zo er vro.\nAr c'hantolor-skourret alaouret a gaver e levraoueg ar White House e Washington DC a oa e maner familh James Fenimore Cooper. Degaset eo bet diwar c'houlenn Jacqueline Kennedy pa adaozas kinkladur diabarzh an Ti Gwenn.\nRoet e vez bep bloaz ar "James Fenimore Cooper Memorial Prize" gant New York University d'ur studier heverk war ar gelaouennerezh.\nE 2013 e voe degemeret Cooper er New York Writers Hall of Fame.\nBrudet-kaer eo romantoù James Fenimore Cooper dre ar bed-bezh.\nJames Fenimore Cooper gant Brady\nThe Pioneers (1823) : roman kentañ ar saga Leatherstocking\nTales for Fifteen pe Imagination and Heart (1823) div danevell skrivet dindan an anv-pluenn a Jane Morgan.\nThe Last of the Mohicans (1826) : saga Leatherstocking\nThe Prairie (La prairie) (1827) : saga Leatherstocking\nThe Bravo: A Venetian Story (1831)\nNo Steamboats, danevell (1832)\nDelwenn James Fenimore Cooper e Cooperstown, New York\nThe American Democrat (1835)\nAn Execution at Sea (1836)|1836\nGleanings in Europe: The Rhine (Sketches of Switzerland, Part Second) (1836)\nHome as Found (1838)|1838\nGleanings in Europe: Italy (1838)\nThe Pathfinder (1840) : saga Leatherstocking\nThe Deerslayer (1841) : saga Leatherstocking\nNed Myers (1843)|-\nSatanstoe: or The Littlepage Manuscripts, a Tale of the Colony(1845)\nThe Chainbearer; or, The Littlepage Manuscripts (1845)|1846\nThe Redskins ; or, Indian and Injin: Being the Conclusion of the Littlepage Manuscripts (1846)\nThe Crater of Vulcan Peak (1847)\nThe Sea Lion (1849)\nThe Way of the Hour (1850)\nUpside Down : or Philosophy in Petticoats, pezh-c'hoari (1850)\nBiography of James Fenimore Cooper (1789–1851). American Studies at the University of Virginia.\nClymer, William Branford Shubrick (1900). James Fenimore Cooper. Small, Maynard & Company, Boston. 149 p.\nFranklin, Wayne (2007). James Fenimore Cooper: The Early Years, Volume 1. Yale University Press. 708 p.\nHale, Edward Everett (1896). Illustrious Americans, Their Lives and Great Achievements. Philadelphia Chicago : International Publishing Company, Philadelphia, PA., and Chicago, ILL, Entered 1896, by W. E. SCULL, in the office of the Librarian of Congress, Washington, DC.\nLounsbury, Thomas R. (1883). James Fenimore Cooper. Houghton, Mifflin and Company, Boston. 149 p.\nO'Daniel, Therman B. (2nd Qtr., 1947). "Cooper's Treatment of the Negro". Phylon (1940–1956) 8: 164–176\nPhillips, Mary Elizabeth (1913). James Fenimore Cooper. John Lane Company, New York, London. 368 p.\nG. P. Putnam's sons, New York. 541 p.\nWright, Wayne W. (1983). The Cooper Genealogy. New York State Historical Association.\nOberennoù gant James Fenimore Cooper e Project Gutenberg\nJames Fenimore Cooper en Open Library\nJames Fenimore Cooper Letters and Manuscript Fragments.\nAdtapet diwar « https://br.wikipedia.org/w/index.php?title=James_Fenimore_Cooper&oldid=1964269 »


Stumm eus an 31 Eos 2018 da 15:07\nStumm eus an 20 Eos 2018 da 09:52 (kemmañ)\nStumm eus an 31 Eos 2018 da 15:07 (kemmañ) (dizober)\nAn '''Añjeluz''' pe ''Pedenn an [[Ael]] (Gabriel)'' zo ur bedenn gristen, a lavarer d'ar [[Gwerc'hez Vari|Werc'hez Vari]].\nAnvet eo ar bedenn-se diwar ger kentañ ar frazenn latin : « ''Angelus Domini nuntiavit Mariæ'' » (An Ael gand Doue a lavaras da Vari). Diouzh ar mintin, da greisteiz, ha diouzh an noz, e vevez laret an Añjeluz, pe teir ''[[Ave Maria]]'', evit trugarekaat [[Doue]] teir gwech an deiz a enkorfadur [[Jezuz Krist]], hag evit enoriñ ar Werc'hez Vari.\n:Stankit bremanbremañ ouzouzh ho taeroutaeroù,\n:Ha selaouit hon c’hantigouc’hantigoù, Alleluia !\n:''Alleluia, alleluia, alleluia !''\n:Ar Mab hoc’h eus gwechall douget,\n:War ar maromarv en deus trec’het,\n:Evel m’en doa helel lavaret, Alleluia !\n:Mamm Jezus, leun a drugare(z),\n:Ho pet sonjsoñj eus ho pugale,\nEn '''[[eskopti Gwened]]''', bezez eus anun trede kantik evit amzer Fask <ref>[https://www.an-overenn-santel.fr/5-cantiques-et-psaumes/kanenno%C3%B9-dr%C3%A9-lih%C3%A9renn/rouan%C3%A9z-an-n%C3%A9a%C3%B1v/ Rouanéz an néañv], war lec'hienn [https://www.an-overenn-santel.fr/ An overenn santélsantel Eskopti GwénedGwened].</ref> :\n* [[Me ho salud Mari]]\n[[Rummad: Pedennoù latin]]\n[[Rummad: Kantikoù brezhonek]]\nAdtapet diwar « https://br.wikipedia.org/wiki/Dibar:MobileDiff/1804425 »


brezhoneg Archives - BREIZH-INFO\n05/07/2022 04:45\tAucun commentaire\nBep bloaz e vez ar memes c’hoari e bro Sant-Nazer pa erru an hañv : Termajied oc’h en em staliañ a-zruilh war tachennoù prevez. Hag, evel just, n’haller ket o skarzhiñ. Abaoe ar sadorn 2 a viz gouere setu ar pezh a c’hoarvez e Korzed, e Bro-Raez. E Korzed, 400 karavanenn o deus en em staliet war tachennoù prevez hep\n04/07/2022 04:26\tAucun commentaire\nNe gomprenan ket perak emañ ar gleizourien Vreizh o taeriñ ruz ouzh an diskouezadeg « Keltiek ? » eus ar Champs Libres e Roazhon. Kement ha kemer ur skouer, Alan Kloareg eus Douar & Frankiz a c’hourc’hemenn war e bajenn Facebook an enklaskour Ronan Le Coadig evit e hir a bennad war Mediapart : Hag hol lennerien a oar en deus Alan\n30/06/2022 03:28\tUn commentaire\nD’ar sul 19 a viz even e oa ar Gouel-ar-Sakramant e Naoned. 600 katolik o deus dibunet e straedoù kêr-benn Breizh o kanañ kantikoù hag o tougen bannieloù sakr. Reportage de la Fête-Dieu à Nantes Gant an FSSPX Naoned e oa aozet ar gouel-mañ. D’an 29 a viz even e c’hello ar gwir gatoliked heuliañ lid Econe war eeun. Eizh\n14/06/2022 04:09\tAucun commentaire\nA-benn ar fin ne vo ket cheñchet anv an ATM, ar monumant evit an afrikaaneg, e Afrika-ar-Su. Digwener e oa bet lavaret gant ar prezidant Cyril Ramaphosa ne oa ket anv da cheñch an anv-se. E-se, ez a a-enep e vinistrerez Nathi Mthethwa hag he doa lavaret e vefe cheñchet « sur ha n’eo ket marteze » anv an ATM evit reiñ\n13/06/2022 04:18\tUn commentaire\nLañset ez eus bet ur petision evit ma vefe anavezet ar brezhoneg gant Pol Implij. Tri den eus Kemper eo o deus lakaet ar petision-se en-linenn. Hag int ha displegañ ez eus 1600 implij e Breizh ma ranker gouzout brezhoneg evit lakaat da bostulad. Hogen n’eo ket anavezet ar barregezh-se evel ur gwir hini gant ar servij publik, ‘pezh a\n12/06/2022 04:34\tAucun commentaire\nUr gêr katalanegour eus Sardinya (stad italian) eo L’Alguer. Hag e L’Alguer ez eus ul levraoueg katalan enni levrioù ha kazetennoù e katalaneg met ivez kentelioù katalaneg. E 1988 e voe savet « la Biblioteca Catalana de l’Alguer ». Siwazh, abaoe 2014 emañ berroc’h-berrañ an arc’hant roet gant an ti-kêr, betek lakaat diaes al levraoueg. Evit he saveteiñ emañ an ONG gatalan\n09/06/2022 04:59\tAucun commentaire\nN’eo ket laouen labourerien douar Bro-Gwiniegi : e Gored, da geñver an Hellfest hag a grogo d’ar 17 a viz even, e vo savet parkva brasañ Bro-Frañs (brasoc’h eget hini Disneyland !). Hervez an FNSEA hag ar JA e vo saotret an douar gant kement a girri-tan (12 000 !). Ha zo gwasoc’h : 35h a winiegi a vo tennet\n08/06/2022 04:41\tUn commentaire\nAnvet eo bet Paul-Antoine Drouin da berson Bro Gwenrann, da lavaret eo parrezioù Gwenrann, An Turball, Penrec’hieg, Mesker ha Sant-Molf. A-raok dont da Vreizh, kemeret e oa bet gant Paul-Antoine Drouin ur bloavezh vak. A-raok e oa bet viker-vras ar Mans e-pad 12 vloaz, met graet en deus e studioù e kloerdi Naoned e fin ar bloavezhioù 90. Crédit photo\n07/06/2022 04:59\tUn commentaire\nUr gevredigezh kato eo « Provocs-Hellfest ça suffit« . Stourmet he doa a-enep an Hellfest hag ar metal e Klison rak, hervez ar gevredigezh, e oa « enep-kristen ar gouel » hag ar metal dre vras. Pemp bloaz zo he doa savet klemm Provocs-Hellfest ça suffit a-enep ar gelaouenn barizian Les Inrocks hag ur goprad eus ar gevredigezh a ra war-dro an Hellfest. Lavaret\nOspital Roazhon : ar CHU dindan bec’h\n06/06/2022 13:58\tAucun commentaire\nN’eus ket bet tennet kentel ebet deus enkadenn ar C’hovid war a seblant. E Roazhon ar sindikad SUD a zo mantret rak lamet e vo c’hoazh ur c’hant bennak a weleioù hervez ar paotred ha merc’hed ar sindikad. Perak ‘ta ? Peogwir emañ diaesoc’h-diaesañ evit an ospitalioù da gavout implijidi. Hervez SUD e vank 75 post a klañdiourien hag a\nLevrigoù-familh divyezhek e Lannuon !\n04/06/2022 04:59\tAucun commentaire\nGoude Naoned, An Oriant ha Karaez, setu ur gêr nevez o kinnig levrioù-familh divyezhek brezhoneg-galleg : kêr Lannuon an hini eo ! Muioc’h-mui a draoù a vez graet evit ar brezhoneg gant an ti-kêr er gumun-mañ eus Bro-Dreger. Abaoe 2013, da skouer, e vez kinniget stummadurioù brezhoneg d’an implijidi a labour gant ar vugale. Ha lakaet e vez divyezhek muioc’h-mui\nSetu, echu eo ar Redadeg…\n01/06/2022 04:04\tUn commentaire\nBon… Kerzhet hon eus evit ar Redadeg ur wech all. Un tamm chalet e oamp gant tem ar bloaz-mañ : « Brezhoneg a bep reizh » evel just met a-benn ar fin n’eo ket bet gwelet merc’hed varvek pe paotred livet o dremm o redek kement se. A-boan m’ez eus bet gwelet ur paotr gant ur sae gantañ e Gwitreg ! Da gentañ-holl e\nAr Champagnardenned hag al Loreniz a-enep ar « Reter-meur » !\n30/05/2022 04:57\tAucun commentaire\nHervez ur sondadeg bet urziet gant teir c’hevredigezh alzasian, 40% eus an Champagnardenned ha 44% eus al Loreniz a soñj eo bet ur adreizh fall hini 2015-2016 hag a adaozas rannvroioù Bro-C’hall. Teuzet e oa bet an Elzas, ar Champagne-Ardennes hag al Loren en ur rannvro divlaz « Reter-Meur » gant an adreizh-se. Met 7 vloaz war-lerc’h, n’eo ket bet lonket an\nKelt pe get ? [L’Agora]\n30/05/2022 04:39\t2 commentaires\nAlan Stivell en deus tennet e anv deus poellgor paeroniezh an diskouezadeg « Keltiek ? » er Champs Libres e Roazhon. Hervezañ n’haller ket sevel ar goulenn ha keltiek eo Breizh pe get, mui traouigoù all evel rol ar vroadelourien e-pad an eil brezel bed. Atav ar memes koñchennoù born tennet eus ar gelorn. Da gentañ-holl hor befe c’hoant respont dezhañ :\n28/05/2022 05:04\tAucun commentaire\nN’eus ket pikol koñversioù e Mozhon e bro Pourc’hoed : ur bouloñjerezh, un davarn-burev post-ti-butun-naetaerezh ha Chris’tal Coiffure, ar berukennerez. A-benn fin ar miz-mañ ne vo ket mui ag ar bouloñjerezh. Achu da vat ! Ar e leve e ya Vincent Lacombe, ar bouloñjer, ha n’en deus ket kavet hini ebet aveit adstagiñ get e voutik. Dav e vo da


Pajenn:Instructioneu santel ar er gurionnéeu principal ag er religion, 1790.djvu/279 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/279\npe vehènt victorius ag ou fal deicheu, durant ma vourrant ér sclavage méhus ag er péhet. Lod-aral e zisco bout reglettoh ha devotoh durand er Pasq : mæs quênt peèll é retournant arrè d’ou debaucheu ha d’ou libertinage èl quênt. Dihoallet ne veheoh ag en nombr-ze.\nEN dé quênd é Bassion Jesus-Chrouist e antréas guet é Apostolèt én ur sâl vras ha goarnisset, é péhani é holhas ou zreid hac é hinstituas ér Sacremand ag en Autær hac er Sacrifice ag en Overèn. Hennéh-è er Mistèr bras e inour en Ilis er Rieu-hemb-Lid. En dé-ze é rér ehue er vénidiction ag en Oleàu a béhani en hum chervige en Ilis ér Badiènteu solamnel, ér Gonfirmation hac én Nouyèn. Guharal ne vadèait én Ilizieu nameit Sadourn-Vasq ha Sadourn er Pantecoust, hac en dé quênd é rait er vénidiction ag en Oleàu. Mæs èl ne larait quet nezè, mui eit bermen Overèn Gùinèr er Groès, requis oai gobér er vénidiction ag en Oleàu er Rieu-hemb-Lid. dioarnissein e rér en Autærieu arlerh en Office, eit ou laguad é beguin, ha dêgass chonge temb é hoai bet diusquét hur Salvér én amzér ag é Bassion. A va-zè beèd Sadourn-Vasq ne sonnér quet er hlehér, eit rein demb d’antand é has en Apostolèt de guh a pe zas tehai gùélèt ou\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/279&oldid=128824 »\nKemmoù diwezhañ degaset d'ar bajenn-mañ d'an 9 Eos 2018, da 15:09.


Sine : M | YA! Keleier e brezhoneg - kazetenn sizhuniek enlinenn\nKeleier » Levrioù, planedennoù, sine » Sine : M\n15 / 01 / 2018 | Levrioù, planedennoù, sine | Commentaires fermés sur Sine : M\nur film sevenet gant Sara Forestier (2017)\nGant : Sara Forestier, Redouanne Harjane, Jean-Pierre Léaud (1e40)\nC’hoant he deus Sara Forestier da soviñ an dud, da soviñ ar bed. Beteg hec’h ivinoù e trid an c’hoant-se enni. Er film L’esquive, bet sevenet gant Abdellatif Kechiche e 2004, hor boa bet tro evid ar wezh kentañ da weled Sara Forestier war ar skrammoù braz. E oa neuze ur grennardez ag ur bannlew bennag a-gostez Pariz. En he skolaj e klaske ur gelennerez c’halleg lakaad he skolajidi da zeskiñ yezh Molière par ma c’helle, ha ne oa ket aez tamm ebed. Yezh ar grennarded-se ne oa ‘med ur galleg dister, paour-abominabl, ha ne oa ket o c’hoant tamm ebed lakaad poan da gomz bravoc’h. Mez gant pasianted ha youl ha dre sevel ur skipailh teatr, e oa daet ar gelennerez da-benn a lakaad un nebeud anezhe da gompren e oa aze ur blijadur da dapoud, ha pelloc’h eged ar blijadur, un hent da voned gantañ da grogiñ da vad er vuhez. A-c’houde an amzer-se he deus toullet Sara Forestier he hent, ha setu-hi bremañ gant ur film he deus-hi savet, senario ha rac’h. Ha santet e vez c’hoazh amañ ar pezh en doa maget L’esquive.\nEma Mo ur paotr yaouank hag a gav e blijadur (hag e argant) e redadegoù-otoioù, sport dañjeruz ha difennet. Pa’n em gav Mo gant Lila, ur plac’h mud hag ambazh-braz, e karanteka douti war an tach. Mez mar ne c’hell ket Lila komz a-feson, ne oui ket Mo na lenn na skriv diouzh e du. Setu aze ar steuñvenn.\nSkoet kreñv he deus Sara Forestier evid he film kentañ, daoust ma kavo lod sïoù e-barzh. Ar rebechoù pennañ marse : perag ur paotr ag ar Maghreb c’hoazh evid ober an heni fall ? Ha perag n’eo ket bet lakaet ur vudez wirion da voud Lila ? Daoust ma c’hoari Sara Forestier he rol a-feson, diaez eo dimp krediñ tre en afer pa ouiomp ema-hi ur flaperez touet, na n’ema, ar c’hontrel béw ag he rol er film. Mez ankouaad a raomp ar sïoù-se, ha brallet eo bet kalon meur a unan, gouez da ali an dud goude ar film.\nSetu daou zen yaouank, peb unan anezhe prizoniet gant e si. N’hell ket Lila komz, n’hell ket ket Mo lenn, hag o daou a glask bevañ ur sort gant ar mankoù-se a vrein o buhezioù. Ha setu un dra dic’hortoz : en em gavoud a raont hag en em gariñ a raont. Hag ar garantez-se an heni eo a ro he lusk d’ar film. Ar pezh a lâren tuchant : aze e weler he deus c’hoant Sara Forestier da soviñ an dud ha pelloc’h, da soviñ ar bed.\nHag amañ e laka-hi ar garantez da alc’hwez evid chañch penn d’ar bed. N’eo ket er bannlevioù hebkén e vank karantez. Mez braw eo gweled an heni a zisklos etre an daou zen-se, pell a-zoc’h karterioù chik ar gêrbenn hag o c’houlaouier burlutuz. Amañ e tiskouez an daou-se o frailhoù ha klask a raont tremen en tu arall anezhe. N’eo ket aez, kaled eo ar stourm. Ur stourm diabarzh frouezhuz pa vez kaset da benn, ar pezh na zegouezh ket gant ar stourm arall, an heni a vez kaset eneb douzh an dud, liez e gaou. Pell omp a-zoc’h ar vizer louz hag a-zoc’h an druez divalaw. Rag e peb lec’h e c’hell an dud sevel, kavoud ur ster d’o buhez ha bevañ eüruz, ha foenn da liw ar c’hroc’henn ha foenn d’ar mankoù ha d’ar sïoù ! Ar feiz, a lârer, a zeblas ar menezioù. Mez er feiz wirion eh eus karantez, just a-walc’h. Ha pasiant eo ar garantez, ar pezh a ankouaomp er bed-mañ, rac’h an dud é redeg ennañ. Mez da glask tapoud petra e redomp oll ?


Malac'hi - Howling Pixel\nMalac'hi pe Malaki (en Hebreeg: מַלְאָכִי ; e gresianeg : Μαλαχίας)  a zo unan eus an daouzek profed "bihan" eus an Tanac'h. Talvezout a ra e anv kement a "ma c'hannad". Diouzh danvez e skrid (Levr Malac'hi) e c'heller tennañ e vevas en ur mare tost da hini Hagai ha Zec'haria, un tamm diwezhatoc'h moarvat, en amzer Nehemia hag Ezra, war-dro ar bloaz 430 kent JK rak adsavet e oa an Templ.\n↑ Troidigezh Gwilh ar C'hoad, 1897, p 826\n↑ kavet e vez e saozneg ar stummoù Malachi, Malachias pe Malache\n↑ Troidigezh An Tour-Tan, Levrenn 3, 1983, p 263\nKemeneven Chapel Itron Varia Kergoad, gwerenn-livet, Malac'hi war an tu dehoù\nPorched ar Baradoz (galizeg : Pórtico do Paraíso) eo anv ar strollad kizelladurioù hag a ro digor da iliz-veur Ourense dre ar porched pennañ.\nEn hanterenn gentañ an XIIIvet kantved e voe savet, da vare an eskob Lourenzo (1218-1248) hag a echuas oberennoù an iliz-veur ; bezet pe vezet, goude 1230 e voe echuet Porched ar Baradoz. Heverk eo al liesliverezh en deus miret abaoe an orin ; n'eus liv ebet ouzh an eildor avat.\nDen ne oar piv e voe aozer pe aozerien ar Pórtico. Gouez d'an istorour ha henoniour galizat Ángel del Castillo López (1886-1961) e voe savet gant ur mestr-kizeller anvet Juan Evangelista :\nTras la fachada principal... existe el llamado Pórtico del Paraíso, de principios del siglo XIII, es obra, al parecer, del maestro Juan Evangelista, (según inscripción de cierta figura de un ángel, encontrado hace unos años)."A-drek an tal pennañ... emañ ar pezh a anver Pórtico del Paraíso, eus deroù an XIIIvet kantved, hag a zo un oberenn digant ar mestr Juan Evangelista war a hañval (hervez un enskrivadur war delwenn un ael, bet kavet daou vloaz zo). – Ángel del Castillo López : « Inventario de la riqueza monumental y artística de Galicia »\nE gwirionez, emañ an enskrivadur-se – Juan Evangelista fecit "Juan Evangelista er greas" – war un ael trompilher hag a zo hiziv e Mirdi an iliz-veur, ha distag-krenn eo diouzh Porched ar Baradoz, evel m'en diskouez arbennigourien evel Serafín Moralejo, Ramón Yzquierdo Perrín, Xosé Carlos Valle Pérez hag Eduardo Carrero Santamaría : hervezo, n'eus diazez solius ebet da zebarzhadur Ángel del Castillo López.\nHervez an istorourez Natalia Conde Cid e vije bet daou strollad kizellerien o sevel an timpan (an ichou etre ar bolzioù gwareg hag ar c'holonennoù).\nBetek 1230 e vije bet ur strollad kentañ o voulc'hañ al labour dre skultañ ar rann izelañ : ar sichennoù, ar c'holonennoù, ar profeded hag an ebestel. Pevar den a vije bet, diouzh neuz plegoù ar saeoù hag al lusk a verzer a zelwenn da zelwenn : da gentañ ar profeded Hosea ha Malac'hi ha tri abostol dianav ; un eil kizeller a savas Yehezkel, Havakouk, Yona, Yeshaia, koulz ha delwennoù an ebestel Yann hag Andrev ; digant un trede e voe ar profeded Daniel ha Yirmia hag an ebestel Jakez ha Mazhev ; ur pevare a gizellas ur profed dianav hag an ebestel Pêr ha Paol.Kenali eo ar braz eus an arbennigourien evit lavarout e teue ar gizellerien-se eus labourva ar mestr Mateo, aozer Pórtico de la Gloria iliz-veur Santiago de Compostela, pe e voent levezonet-bras gant e labour. Gwir eo ez eo heñvel lec'h an ebestel hag ar brofeded en Ourense ouzh hini Compostela, ha damheñvel eo an teknikoù bet implijet koulz en delwennoù-kolonennoù hag er gwaregoù bihan. Gotek eo doare an daou borched, hogen romanekoc'h eget hini Pórtico de la Gloria eo doare Porched ar Baradoz, petra bennak ma 'z eo oberenn Ourense nevesoc'h eget hini Compostela.\nLod arbennegourien all a wel en Ourense levezon labourvaoù Amiens ha Pariz, a dizhas Galiza a-c'houde bout labouret war iliz-veur Burgos.


Pajenn:Morvan - Kenteliou hag istoriou a skuer vad evit ar Vretoned, 1889.djvu/65 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/65\nglenved. An den dievez ne voar ket anaout pe gen dinerz eo, nag an eienennou a rofe ners dezhan. Evit anaout pe ger paour eo, e ve red dezhan trei varzu ar feunteuniou a garantez hag a binvidigez. Red e ve dezhan trei varzu ar sclerijen a c’hell rinsa an denvalijen a zo var he dro. An den dievez n’en em anavez ket he unan ken nebeut hag ar pez zo en dro dezhan ; ne anavez nemeur guelloc’h an douar eget an Env. Evelse an ilis ne c’hortos ket ma teufe an dud da lavaret dezhi : Sec’het on eus ! Re hir e ve red dezi gortos. Evel eur vam e teu a ziarben dezho. Ho fidi, ho zacha a ra da vont da gaout ar feunteun a vuez. Lavaret e ve eo hi e defe izom euz an dud, ha pa dal eo an dud o deuz ar brasa izom anezhi. Lavaret a ra evel he fried divin : « An hini en deus sec’hed, deuet davêdon. »\nSant Franses a Zal, adaleg ar penn kenta, a c’halve leanezed ar vizitasion bugale ar galon sacr, rag, emezhan, calon Jesus eo en deus savet hon urzik dister. Ha d’ar mare n’en doa c’hoas nemet peder leanez hag eur c’hoar convers, pemp en oll, e lavare en eur vus-c’hoarzin : « Me gaf din eo brema nobl avoalc’h hon urz evit caout he armou, hac an armou a garfen en defe e ve eur galon treuzet gant daou vir hag eur gurunen spern en dro dezhi, eur groaz aziouthi, gant an daou hano sacr a Jesus hag a Vari. » Urz ar vizitation en deuz e guirionez\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/65&oldid=161651 »\nKemmoù diwezhañ degaset d'ar bajenn-mañ d'an 8 Mae 2020, da 08:35.


Pajenn:Instructioneu santel ar er gurionnéeu principal ag er religion, 1790.djvu/65 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/65\nbihuamb èl gùir Grechénion grucifiét eid er béd hac eid-omb hun hunan ; ha nezè ni e eèllou larèt èl David : M'en Doué, me mès m’Espérance én-n’ah, ha ne vein jamæs trompét. Nezè ni e eèllou boud ingorto é seèllou Doué dohemb guet truhé, hac é rei demb en donæzon a berseverance, guet en ol græceu ha moyandeu necessær eid arrihue ér porh a salvedigueah.\nGræce Doué e zou hemb arvar er préciussan ag en ol madeu en dès grateit temb ér béd-men, mæs dré en Espérance ni e zeli hoah boud ingorto é fournissou demb é Brovidance ol er péh-ç’ou necessær eit hur bihuance ha gusquemant : rac é-mé hur Salvér, Hou Tad e ouair en e hoès d’obér a guemènt-ce ol. Mæs eit ne glasquehèmb quet er madeu ag er béd guet un hærr néhançus, hac eit ma rehèmb perpet er breferance d’er madeu ag en Nean, ean e lar quenteh arlerh : Ne hum laquet quet é poén mèn é cavehait de zaibrein ha de hum usquein : clasquet Ranteleah en Nean de guettan tout, hac hou necessær ér bed-men e vou reit teoh open. Doué hul lausq guhavè d’andur, rac m’hun nès mui a sourci a hur horv eid a hun inean ; rac ma ramb liès goal-implé ag é zonæzoneu, ha ma hum chervigeamb ag er madeu e ra demb, eit en offancein ha hum goll. Ean e lausq guhavè er-ré vat hemb danné ha hemb commodité, eit ne ranneint quet ou halon, eit ma vou ean memb ou ol tresor, eit ma\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/65&oldid=129157 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/125 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/125\neuz ar Galile, eun den goloet a lorgnez, o veza gwelet anezhan, en em daolaz d’an douar var he vizach, hag hen pedaz, o lavaret : Aotrou, mar fell d’id, ec’h hellez va netaad. (13) Ha Jesus a astennaz he zorn, hag a douchaz outhan, en eur lavaret : Felloud a ra d’in, bez net. Ha rag-tal, al lorgnez a guitaaz anezhan. (14) Ha Jesus a c’hourc’hemenaz dezhan diwall da lavaret kement-se da zen e-bed ; mes kea, emezhan, en em ziskouez d’ar beleg, hag offr evit da burification ar pez a zo bet gourc’hemenet gant Moises, evit ma servicho kement-se da desteni dezhe.\n(15) Hag ar vrud anezhan a rede mui-oc’h-mui, hag eur bobl vraz a dud en em zastume evit klevet anezhan, hag evit beza iac’heet ganthan euz ho c’hlenvejou. (16) Mes hen en em denne ebarz an dezert, hag e pede.\n(17) Hogen, eun devez ma oa o kelen, e c’hoarvezaz ma oa azezet eno Farizianed ha doctored euz al lezen, pere a oa deuet euz a holl vourkou Galile, euz ar Jude, hag euz a Jerusalem, ha galloud an Aotrou a oa eno evit iac’haad ar re glanv. (18) Neuze e teuaz tud pere a zouge var eur gwele eun den hag a oa paralitic, hag e klaskent mond ganthan ebarz an ti, hag hen lakaad dirazhan. (19) Hag, evel ne ouient dre be leac’h mond ebarz, abalamour d’ar bobl, e pignjont var c’horre an ti, hag e tiskenjont anezhan dre an teol gant he vele, e-kreiz an dud, dirag Jesus, (20) pehini, o velet ho feiz, a lavaraz dezhan : O den, da bec’hejou a zo pardonet d’id. (22) Neuze ar Scribed hag ar Farizianed a gommansaz da rezoni ha da lavaret : Piou eo he-man pehini a lavar blasphemou ? Piou a hell pardoni ar pec’hejou, nemed Doue hep-ken ? (22) Mes Jesus, oc’h anaoud ho zonjezonou, a gomzaz outhe hag a lavaraz : Petra a rezonit-hu en ho calonou ? (23) Pehini eo an ezeta, pe lavaret : Da bec’hejou a zo pardonet d’id ; pe lavaret : Sav alese ha kerz ? (24) Hogen, evit ma ouezot penaos Mab an den hen deuz ar galloud var an douar da bardoni ar pec’hejou : Sav, emezhan d’ar paralitic, me hen lavar d’id, doug da vele, ha kea d’ar gear. (25) Hag e savaz ragtal dirazhe ; hag o tougen ar gwele var behini e oa gourvezet, ez eaz d’he di, en eur veuli Doue. (26) Hag holl e oent souezet braz, hag e veulent Doue ; hag e teuaz aoun dezhe, hag e lavarent : Traou\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/125&oldid=125216 »


Kentskrid (Loeiz Herrieu) | Daskor\nKentskrid (Loeiz Herrieu)\nWar an daoulin\nJean-Pierre Calloc’h (1888-1917)\nLorient, Mouladennoù Dihunamb, 1935\nNous avons adapté le texte du breton vannetais au breton KLT.\nKentskrid (Joseph Loth)\nEvit m’ene paour\nEvit ma breudeur\nEvit ma bro\nWar hentoù ar brezel\nGoulennet a zo bet ganin sevel ur vouladenn nevez eus al levr « War an daoulin ».\nAsantet em eus, gant plijadur, o soñjal emañ bet « Dihunamb » kavell lennegel Y.-B. Kalloc’h. N’ankounac’han ket eñ en doe kaset din e esaeoù kentañ, ha pa oe studiour e Kloerdi bihan Keranna.\nEstroc’h eget ur pezh eus ar re a gaver pelloc’h a zo bet moulet da gentañ en hon dastumadenn. Ha n’em eus ket keuz hiziv bout bet hen hentet, a gement ma c’hellen, ha roet en tu dezhañ da zigousket, en e galon yaouank, ar garantez e-keñver Breizh hag ar brezhoneg.\nKentizh deomp bout [en] em anavet, ez oe savet etrezomp ur garantez sonn hag en deus padet, evidon, kehed ’vel e vuhez, siwazh re verr, hag e ouarnan-me atav, kuzhunet hen dindan [a] ma c’halon.\nRak-se ne gredan ket e vo hini souezhet m’en deo me eo en deus bet karg gant mamm Y.-B. Kalloc’h hag e vignoned da vrudañ hiziv labour kaer an hini a zo bet ma c’henlabourer felan ha ma skoliad un tammig.\nEvit sevel ar vouladenn-mañ, heñvelaet em eus ar vouladenn gentañ diouzh e-leizh eus an dornskridoù, lizherioù, paperioù chomet war-lerc’h Bleimor. Dioute em eus c’hwennet ar faziadennoù chomet stank er vouladenn-se.\nLakaet eo bet ivez an tammoù labour en ur rank arall, spletusoc’h evite. Asantet en doe hor c’heneil, kent bout lazhet, ma vefe bet graet kement-se.\nTri tamm, na oant ket er vouladenn gentañ, a zo lakaet e houmañ : Ho pet truez diouzhin, K’roll an del marv, ha diwezhañ lizher brezhonek an oberour.\nNe gredan ket e tispletint al levr.\nGraet hor boe sevel, war relegoù Y.-B. Kalloc’h, degaset d’e enezenn genedel, ur bez a zibouk anezhañ, ’vel ur boked, ur Groaz keltiek, arouez e ziv garantez vrasañ.\nHiziv e karfemp sevel dezhañ, e kalon kement Breizhad a zo, ur bez meur gant an ober-mañ hag a zo unan eus ar c’haerañ bokedoù dibouket biskoazh eus ar brezhoneg.\nVenniñ a ran trugarekaat, diouzh tal ar vouladenn-mañ, ar re en deus roet dorn din da zisoc’h gant ma labour :\nEn D.D. :\nO. Vallée, paperour Benac’h, oberour ar paper goulennet ganeomp, gant sinadur Y.-B. Kalloc’h ;\nL. Palaux, en deus prestet poltred Bleimor yaouank hag isletenant (hennezh tennet gant Y. An Diberder) ;\nP. Mocaër, en deus prestet din holl an dornskridoù a oe gantañ ;\nY. An Diberder, en deus prestet paperioù, kartenn brezhonek diwezhañ Y.-B. Kalloc’h, roet soñj d’ober paper sinet, steudet a-nevez ar skridoù, ’vel ma zo bet lâret uheloc’h, kempennet ar skeudennoù ha lakaet ober war gouevr, war e goust, ar poltredoù-mañ :\n– Kalloc’h, kent ar brezel (tennet gant Firmin Davigoù) ;\n– Kalloc’h, ofisour : war dreuzioù e zor ; azezet en ur vag ; e-tal maen-hir Salver-ar-Bed ; e-tal Kroaz Kerampoulloù – hounnezh a blije ar muiañ da Galloc’h (ar re-mañ tennet gant Y. An Diberder).\nSkeudenn interamant Bleimor a zo bet kaset d’Y. An Diberder, gant an Ao. abad Ar C’ham, person Houad bremañ, hag a oe er brezel, en hevelep rejimant gant Kalloc’h.\nLiens transversaux de livre pour Kentskrid (Loeiz Herrieu)\nKentskrid (Joseph Loth) ›